
Velykos — džiaugsmo šventė! Lai jos pripildo tuo džiaugsmu 
kiekvieno lietuvio širdi, — to visiems linkime nuoširdžiai. 


„Jaunimo Draugo“ Redakcija ir Administracija. 


TAVO ATSIKĖLIMUI. 


Žinia, kad čia atėjo Rabi*) su savo mokiniais, greit pasklido Beta- 
nijos apylinkėse. 

Didysis Rabi ir Jo mokiniai tuomet buvo Lozoriaus, Mortos ir 
Marijos Magdalenos namuose. Tuojau senai lauktiems svečiams nuplau- 
tos kojos. Morta susirūpino vaišėmis. Koks buvo džiaugsmas tiems 
namams!... Kaip mums po Komunijos. 

Namų prieangy ir kieme jau buvo daug susirinkusių. Kiekvienas 
stengėsi pamatyti Tą, Kuris prikėlė iš numirusių jau pūvantį Lozorių, 
dabar besikalbanti su svečiais už stalo. 

Prasivėrė durys — ir įėjo nepaprasto gražumo mergaitė. Mergaitė, 
kurią tada akmenimis norėta užmušti. Mergaitė, kuriai tada Rabi atleido 
nuodėmes. Tai Marija Magdalena. Ji dabar atėjo su alebastriniu indu, 
kuriame buvo brangūs nardo kvepalai. Visi į ją sužiūro. O ji — tuojau 
tuos kvepalus išpylė ant Rabi galvos. Patepė Jam ir kojas, kurios ne- 
šioja visiems nuodėmių atleidimą. Bučiavo jas, šluoštė savo šilkiniais 
plaukais. 

Buvo ten ir Judas, vienas iš dvylikos Rabi mokinių. Jis visa tai 
matė. Ir pavydu degė. Jis perdaug buvo gobšus. Todėl jis ir išdrįso 
pasakyti savo Mokytojui: 

— Kodėl neparduota to tepalo už tris šimtus denarų ir neatiduota 
beturčiams?... 

Ir kiti su neapykanta ėmė žiūrėti į Mariją pas Rabi kojas. 

Tuomet Jėzus jiems kalbėjo: 

— Kam esate įkyrūs šitai moteriškei? Ji juk padarė man gerą 
darbą. Nes beturčių jūs visuomet turite su savim, o mane nevisuomet. 
Nes, išpildama šitą tepalą ant mano kūno, ji tai padarė mano laidotu- 
vėms. Iš tikrųjų sakau jums, kur tik visame pasauly bus skelbiama šita 
Evangelija, bus sakoma jos atsiminimui ir ką ji yra padariusi... 

Vyrai kietai spaudė kumštis. Ir kažką tarėsi. Prieš Rabį, prieš Jėzų... 

Judas atsikėlė. Ir, nė nepažvelgęs savo Mokytojui į akis, išėjo 
į kiemą, kur buvo daug blogos valios žmonių. Jis ten pasisiūlė: 

— Ką norite man duoti, ir aš jį jums išduosiu? 

* $ * 

Sudrebėjo Sinedrijonas, kada minia ėmė šaukti: 

— Ateina!... Dovydo sūnus!... 

Rabi jojo ant asilaitės. Visi Jį sveikino... Laužė žalias palmių šakas. 
Nešė iš namų brangiausius kilimus. Metė nuo pečių paskutines jupas... 
Visa tai ~ Jam po kojų nešė ir metė. 

— Osanna! Palaimintas, Kurs ateina Viešpaties vardan, Izraelio 
karalius!.., 


*) Rabi — hebrajiškai mokytojas, 

Bet Jėzus buvo liūdnas. Jis kiaurai žinojo žmonių širdis... 

O farisiejų ir Rašto žinovų įtužimui nebuvo galo. 

Jie tarp savęs kalbėjosi: 

— Matote, kad nieko negalime padaryti; štai visi eina paskui jį... 

ԱԳԵ 
* եշ 

Raudonas saulėlydis miestą ant trijų kalnų: Liono, Moiro ir Akro 
raudonai nudažė. Gražus buvo šventasis miestas. 

Saulė nukrito už Užjordanės kalnų. 

Pakvipusiais slėniais slinko brunetas vakaras. Kiekvienai lelijai, 
kiekvienai rožei dovanodamas keletą perlų. 

Tomis dienomis turėjo kažkas labai didelio įvykti. Turėjo pasiju- 
dinti Libano kalnai. | 

Turėjo skeldėti uolos. Karstai atsidaryti -- ir iš jų atsikelti miru- 
sieji. Turėjo plyšti ir gražioji Salamono šventykla. Iš aukso ir dramblio 
kaulo. 

Apie tai kai kas žinojo. 

Todėl tą vakarą švento miesto gatvėse vaikščiojo nešventi vyrai. 
Jie saulės bijosi. Jie susirinko pas Kaifą, pas vyriausią kunigą. Susirū- 
pinę. Kaip piktadariai prieš savo nakties kruvinąjį žygi. Jie šaukė Kaifui: 

— Jį minios sekal... 

— Tuo Lozoriaus prikėlimu jis daug laimėjol... 

— Tas žmonių suvedžiotojas!... 

— Kada jis bus vienas!... 

— Mums prižadėjo jojo mokinys!... 

se D le 

—- Jis mums jį išduos!... 

— Už trisdešimt sidabrinių!... 


* 


* * 
Keliu į Jeruzalę ėjo du vyrai. Vienas — sidabraplaukis, palinkęs 
į žeme, antras — jaunyste dvelkiąs jaunikaitis. Petras ir Jonas. Abu 


apaštalai, abu su aureolėmis. 

Juos jau pačiame mieste pasitiko nepažistamas, nešąs ąsotį van- 
dens. Juodu sutiktąjį sekė. Taip liepė Rabi. Paskui jie jį paklausė: 

— Kame yra butas, kuriame Mokytojas draug su savo mokiniais 
valgytų Velykų avinėli?... o 

Ir sutiktasis vyras įvedė apaštelus į erdvią sale. Cia tai ir paruoš- 
tas stalas vakarienei, meilės puotai, kuri tą pat vakarą įvyko. 


-—— Կ---ծ- — — -— — — — — gemeng emm, 


Žibintuvai nušvietė apytamses salės sienas. Už ilgo stalo buvo 
Rabi su dvylika savo mokinių. Rabi buvo Švenčiausias. O Jojo moki- 
niai — šventi... | 

Paskui Jėzus kėlėsi. Pasiėmė baltą drobulę. Susijuosė. Isipylė 
į praustuvą vandens. 

— Ką čia Rabi darytų?... 

— 7... 

Jėzus prieina prie Simono Petro. 

— Viešpatie, Tu man mazgosi kojas?... 

— Ką aš darau, tu dabar nežinai, bet žinosi paskui... 

— Ne, Tu niekuomet nemazgosi man kojų... 

— Jei aš tavęs nenumazgosiu, tu neturėsi dalies su manim... 

— Viešpatie, ne tik mano kojas, bet ir rankas ir galvą!... 

-— Kas nusiplovęs, tas neprivalo daugiau, kaip tik kojas, nusi- 
mazgoti... Ir jūs esate nesutepti, bet ne visi... 

Judas pasijudino. Judas neramus... 

Jėzus ir jam numazgojo kojas... 

O Didysis Nusižeminime!... 

Mokiniai su didžiausia atida seka savo Mokytoją. Kiekvieną Jo 


judesį. 

Ir štai — Jėzus paėmė duoną, laimino ją, laužė ir davė savo mo- 
kiniams. 

Laimino ir vyną taurėje... 

Rabi sakė, kad toji duona — Jojo kūnas. Kad tas vynas — Jo 


kraujas. Liepė valgyti ir gerti. Liepė taip daryti Jo atminimui... Rabi 
žadėjo pasilikti iki pasaulio pabaigos... 

Kaip tai? — Valgyti savo mylimojo Mokytojo kūną?... Gerti Jo 
kraują... Tai baisu!... 

Ką čia Rabi kalba?... Ką tai visa reiškia?... 

Ką? Rabi kalba, kad vienas iš dvylikos Jį išduos?... 

p äer Ze 

Ir padavė Rabi padažytą duoną Simono sūnui Ju dui, jam sakydamas: 

— Ką manai daryti, daryk greičiau... 

Judas.buvo su pinigine. Todėl visi manė, kad Rabi jam pasakė: 

— Nupirk mums, ko privalome šventėms... 

Judas išėjo... 

Buvo jau vėlyvas vakaras. 

Rabi kalbėjo: 

— Vaikeliai, dar trumpą laiką esu su jumis... 

Simonas Petras paklausė: 

— Viešpatie, kur eini?... 

— Kur aš einu, tu dabar negali manęs sekti, bet seksi paskui... 

— Kodėl aš dabar negaliu tavęs sekti? Aš guldysiu savo galvą 
už Tave?... 

— Sakau tau, Petrai, pirma nekaip gaidys šiandie sugiedos, tu tris 
kartus išsiginsi pažįstąs mane... 

Mokiniai šaukė: 

— Ne, Jėzau, ne!... Mes Tave seksim!... Jei reikės, ir mirsime 
už Tavel... 

* 7 * 

Danguje buvo tik vienas mėnuo. Be žvaigždžių. 

Naktis šalta. Kažkaip slėgianti... 

Kada jie buvo ant Alyvų kalno, Rabi pakėlė akis į dangų. O iš jo 
švenčiausių lūpų veržėsi: 

— Tėve, valanda atėjo, pagarbink savo Sūnų, kad Sūnus pagarbintų 
Tave... 

Tai buvo Naujojo Įstatymo Aukščiausio Kunigo malda... 

Mokiniams taip pat liepė budėti ir melstis... 

Abbal!... 

Աշ save... 

Už miegančius apaštalus... 

Աշ visus... 

O paskui — trys vizijos: nuodėmės, kančių ir kryžiaus Golgotoj 
tarp latrų... 

Ir Rabi akys, Gražiausiojo Vyro akys, krauju pasruvo — — 

Sumirgėjo vynmedžių lapai. 

Ziburiai ir kurtūs žingsniai daugelio kojų kalnu artėjo. 

Minia, Toji pati minia, kuri prieš kelias dienas šaukė — Osannal... 
Dabar ji su virvėmis, su lazdomis... 

Ramusis Rabi, kuris tai miniai per 3 metus tiek gero padarė, pa- 
klausė: 

— Ko ieškote? 

Minia gi šaukė: 

— Jėzaus Nazarėno.. 

— Aš esu — atsakė mielas Rabi. 

Daugeliui iškrito iš rankų virvės ir lazdos... 

Iš minios tarpo išėjo Judas. Su pasmaugta sąžine. Su pabučiavimu. 
Už 30 sidabrinių... 


լ". - — ---- —- — — e EEN լաց — — 


Anno kieme kūrenosi ugnis. Daug ten buvo vergų, miesto valkatų. 
O tarp jų visų — Rabi- Dievas - Zmogus... Surištas... Visų apleistas... 
Tik vienas Petras Jį slapta sekė... 

Vartų tarnaitė Petrą įtarė. Ji jį paklausė: 

— Ar ir tu esi iš šito žmogaus mokinių tarpo?... 

Petras iš baimės visa užmiršęs užsigynė: 

— Ne... 

Triskart vartų tarnaitė Petrą klausė. 

Triskart Petras užsigynė. 

Tik kada sugiedojo gaidys ir vedamas Jėzus iš Anno pas Kaifą 
pažvelgė į Petrą, Petras visa atsiminė. Ir verkė, kaip mažas kūdikis... 

O Judas? 

Judas neverkė... Judui būtų buvę geriau, jeigu jis Ee 

— kas. 


P. VAIČIŪNAS. 


ALELIU JA. 


Kiekvienas savo kryžių neša, Klausyk, klausyk Velykų aido! — 
Kiekvienas turi kančią kęsti. Linksmai varpan Hosanna skėlė... 
Vai dar šviesių jėgų nors lašą, Giedri valia rūkus išklaido, 

Kad laukiant Aleliuja neužgęstil... Grūdai žiedais nudažo smėlį... 


Žinok: kančia palaimai laidas. 

Ji alo tai, kas valią uja. 

Gražus, gražus po skausmo veidas: 
Iš skausmo gimsta Aleliuja... 


ԴԱՄ» 

Ties Didžiojo Lietuvio karstu. 


Vilnius — mūsų tautos šventovė, kurioj ilsis mūsų didingos praei- 
ties ir mūsų garbingo atgimimo kūrėjai, Čia Vytauto Didžiojo ir Švento 
Kazimiero karstai, čia atgimusios tautos patrijarcho D-ro Basanavičiaus 
kapas, Cia š. m. kovo mėn. 22 dieną sugrįžo amžinam pailsiui dar vieno 
mūsų didžiojo tautiečio Petro Vileišio kaulai, kurie, Velionies priešmir- 
tinj troškimą pildant, buvo tą dieną atvežti iš Kauno. 

Kas buvo lietuvių tautai Petras Vileišis — tai dar gerai pamena 
mūsų vyresnioji karta. Bet jo didžiąją asmenybę turėtų pažinti ir lietuvių 
jaunuomenė, kurios atmintis prieškarinių laikų jau nebesiekia, 

Petras Vileišis kilęs nuo Pane- 
vėžio. Gimė 1851 m. paprastoj 
kaimo pirkioj, kaip visi tuometi- 
niai lietuvių valstiečių vaikai. Mo- 
kesi nuo mažens. Dešimtus metus 
eidamas įstojo Panevėžio gimna- 
zijon. Bet, 1863 m. lenkų -lietuvių 
sukilimą rusams numalšinus, toji 
gimnazija buvo uždaryta. Tada 
Vileišis persikėlė į Šiaulius, kur 
1970 m. pabaigė gimnaziją ir tais 
pačiais metais įstojo Petrapilio 
universitetan fizikos-matematikos 
skyriun. Universitetą pabaigęs pa- 
teko kelių inžinierių institutan, 
kurin buvo labai sunku įstoti. 

Išėjes kelių inžinieriaus mokslą, 
Petras Vileišis pradėjo dirbti ge- 
ležinkelių ir tiltų statyboj ir labai 
greit išsimušė į pirmutines garsių 
inžinierių eiles. Cia jis parodė 
didelį sveiko lietuvio protą ir ge- 
ležinę lietuvio valią. Nors plačioj 
tuometinėj Rusijoj buvo visokių 
galymybių šviesuoliui neblogai 
įsitaisyti, bet atsidurti tarp pir- 
mųjų buvo nelengva. Cia kasmet 
Didysis besikėliančios Lietuvos veikėjas inž. išeidavo iš aukštųjų mokyklų šim- 
Petras Vileišis su savo žmona Palangoje tai tokių inžinierių, tarp kurių 

1926 m. prieš pat mirtį. buvo ir gabių žmonių ir, kas tuo- 

met buvo ypač svarbu, su bajo- 

riškais titulais. Be to, dauguma jų turėjo nemaža pinigų ir įtakingų gi- 

minių pečius. Mūsų Didysis Tautietis buvo prasto sodiečio vaikas, be to, 

vienas ir plikas, kaip pirštas. Jam teko vien savo jėgomis gyveniman 

kelią prasiskinti, o paskui ir garbę ir turtus įgyti. Bet ne todėl su pa- 

garba jo vardą minime. Jis didelis ir garbingas todėl, kad žymią dalį tų 
gerybių savo tautai paaukojo. 

Tvirtos dvasios lietuviu Petras Vileišis pasireiškė dar gimnazijoj 
budamas. Tais laikais mūsų šviesuomenė lenkėjo, o kartu keitė ir savo 
pavardes, nes lietuviška pavardė su galūne „as“ arba „is“ atrodė mu- 
žikiška. Kas norėjo eiti į ponus, tas turėjo ,,suponinti“ ir pavardę, pride- 


d Nr, JAUNIMO DRAUGAS 103 


dant galūnę „ski“ arba „ič“. Gimnazistą Vileišį draugai dažnai pajuok- 
davo dėl jo „mužikiškos“ pavardės ir kalbino pasivadinti Vileiševič arba 
nors Vileiško, Bet jis griežtai atmetė draugų siūlymą ir su pasididžia- 
vimų vadino save lietuviu. 24 

; Aukštuosius mokslus eidamas, Petras Vileišis rado daugiau lietus 


Մկ studentų ir kartų su studijuojančių kalnų institute Česlovu Pance- 


j 
25) 
d 
S 


Petro Vileišio rūmai Vilniuje, kuriuos jis pats pasistatė ir ku- 
riuose prieš karą gyveno. Dabar tie rūmai yra „Ryto“ Draugijos 
nuosavybė. 


žinsku įkūrė lietuvių studentų kuopą tautiškais tikslais. Dar 1875 m. 
toji kuopa ėmė leisti lietuvišką laikraštį. Kadangi tuomet spauda lie- 
tuviams buvo uždrausta, tai laikraštį teko ranka rašyti ir todėl plačiai 
pasklysti tas laikraštis negalėjo. Taip pat dar studentaudamas Petras 
Vileišis pradėjo rašyti ir leisti lietuviškas knygutes. Viso jis yra parašęs 
jų net 24. Keturias tų knygučių išspausdino dar spaudos draudimo lai- 
kais, vienas jų slapta, o kitas išgavęs per pažintis leidimą. .: 

Tačiau daugiausia Petras Vileišis bus nusipelnęs lietuvių spaudos 
atgavimui ir, galima sakyt, lietuvių spaudos įkūrimui. Įsigijęs didžiau- 
sius turtus, geležinkelius ir tiltus statydamas, vėdė sėkmingą kovą su 
spaudos draudimu. Pradžioje savo pinigais leisdavo Prūsuose įvairius 
lietuviškus raštus ir gabendavo juos Lietuvon. Paskui ir čia pat apei- 
davo spaudos draudimo įstatymą, tai papirkdamas rusų valdininkus, tai 
slapta išleisdamas vieną kitą lietuvišką knygelę, pagaliau su pagalba 
žinomo mūsų visuomenės veikėjo Povilo Višinsko, kurio kaulai ilsis taip 
pat Rasų kapinėse, privedė vieną spaudos bylą prie Rusijos senato ir 
1904 metais ją laimėjo. Tuo senato sprendimu ir buvo panaikintas lie- 
tuvių spaudos draudimas. 


Petro Vileišio palaikų pernešimas Rasų kapinėse: Vilniuje 1935 m. kovo mėn. 
22 dieną. Šalia kun. Pr. Bieliausko stovi prie atviro kapo nulenkęs galvą Velio- 
nies sūnus inž. Vytautas Vileišis, dabartinis Lietuvos įgaliotas ministeris Latvijoj. 


Sunku teises iškovoti, bet kartais dar sunkiau jomis pasinaudoti. 
Tiesa, tais laikais lietuvių šviesuomenės jau nestigo, bet dauguma buvo 
pusplikiai ir vargiai būtų sugebėję savo lėšomis išleisti rimtesnį lietu- 
tuvišką laikraštį. Cia taip pat Apvaizdos siųstas Vileišis duosnia ranka 
paaukojo daug dešimčių tūkstančių rublių lietuviškos spaudos organi- 
zavimui. Jo lėšomis buvo isteigtas Vilniuje pirmas lietuviškas dienra- 
štis „Vilniaus Žinios“, pirmas lietuviškas knygynas (dabar Šlapelienės), 
pirma lietuviška spaustuvė įr knygų leidykla. Taip greit užsimezgė ir 
įsigalėjo Vilniuje lietuviškas kultūrinis gyvenimas tik Petro Vileišio duo- 
snumu gaivinamas. ` 

Jeigu Vileišis nebūtų įsteigęs „Vilniaus Zinių“, tai kažin, ar Basa- 
navičius su kitais patrijotais būtų sugebėjęs sušaukti Didįjį Vilniaus 
Seimą ir apskritai kažin, ar būtų lietuvių tauta suskubusi iki Didžiojo 

karo pasiruošti kovai už laisvę su ginklu rankoje ir tą laisvę atgauti, 
Greičiausia be tų didžiųjų Vileišio žygių lietuvių tautos atsikėlimas būtų 
pavėluotas, 

Vileišio laikais lietuviai šviesuoliai dažniausiai išvykdavo plačion 
Rusijon ir Lietuvon nebegrįždavo. Mat, savo krašte lietuviai negaudavo 
jokių tarnybų. Toli nuo tėviškės jie buvo Rusijai nepavojingi, 
o šviesuomenės rusams stig- 
davo, tai ir duonos kąsnį ten 
lietuvis lengviau užsidirbdavo. 
Vileišis matė tuo būdu daromą 
Lietuvai žalą ir todėl pasiryžo 
kuo daugiausia lietuvių švie- 
suomenės sulaikyti Lietuvoj. 
Tam tikslui jis ėmė kurti lie- 
tuvišką pramonę. Tarp kitko 
įsteigė Vilniuje didoką geležies 
fabriką „Viliją“, kuriame buvo 
dirbamos visokios žemės ūkio 
mašinos. Prieš pat karą „Vilija“ 
jau aprūpindavo žemės ūkio 
įrankiais beveik visą Lietuvą. 
Daugelis lietuvių fabrike gavo 
darbo ir galėjo palikti Vilniuje. 

Vileišis dirbo ir gyveno 
Vilniuje iki pat Didžiojo karo. 
Po karo persikėlė Kaunan ir dar, 
kiek galėdamas, tarnavo Lietu- 
vai, tai eidamas susisiekimo 
ministerio pareigas, tai dirb- 
damas eilinio piliečio darbą. 

Mirė 1926 metais Palangoj. 
Prieš mirtį pareiškė paskutinę 
valią, kad jį palaidotų Vilniuje 
Rasų kapinėse jo pačio pasta- 
tytoj koplyčioj. Tik po devynių 
metų amžino poilsio Kauno 
bazilikos požemiuose Didysis 
Lietuvis sugrįžo numylėtan 
BSP ir papildė lietuvių K Gražiausia koplyčia Vilniaus Rasų kapinėse, 
teoną nauju visai tautai brangiu Petro Vileišio statyta, kurioj palaidotas jis pats 
karstu. Miltauta. ir jo šeimos nariai. 


PPO (աժար P—————————— ET o o l r 


MOTINA. 


Motina! Motinos meilė! Kiek daug pasako mums tie trumpi žodžiai! 
Kiek įvairių jausmų, įvairiausių atsiminimų sukelia jie mumyse! Ar 
gali būti meilė, galingesnė už motinos meilę, ar gali būti skausmas, 
didesnis už motinos skausmą?! Nėra geresnio, nėra už motiną ištiki- 
mesnio draugo... Kas daugiausiai trokšta mums laimės gyvenime? — 
Motina. Kas dvigubai sunkiau už mus pačius pergyvena mus ištikusius 
vargus ir nelaimes? — Vis ta pati motina. 

Visame meilės jausmų įvairume nerasime nė vieno, kuris būtų pa- 
našus į motinos meilę. Tai kilniausias, mažiausiai egoistiškas jausmas, 
prieš kurį visi su pagarba lenkia galvas. Tai vienintelis jausmas, kuris 
niekad nėra pajuokiamas, pašiepiamas. Nevertas žmogaus vardo būtų 
tas, kuris pajuoktų savo motiną, kuris pamirštų jos meilę, jos triūsą, 
jos pasišventimą jį auklėjant. 

Motinų misija kad ir kilni, ir garbinga, bet labai sunki ir atsako- 
minga. Juk nuo tinkamo jaunosios kartos išauklėjimo pareina visa tau- 
tos ateitis. „Kokios motinos, tokie vaikai, tokia tauta“— sako Vydūnas. 
Kokius sūnus ir dukteris išaugins motinos, tokia bus visuomenė, tokia 
bus tauta. 

Jokia visuomenė bei tauta negali stiprėti ir progresuoti be visos 
armijos meilių, dorų, ištikimų, pasiryžusių bet kokiai aukai motinų, iš 
visų jėgų besistengiančių auklėti tinkamus savo kraštui piliečius. 

„Viena gera motina atstoja šimtus mokytojų“ — sako Herbertas. 

| jaunąją kartą labiausiai veikia ne žodžiai, bet pavyzdžiai, o juk 
motina yra nuolat prieš jų akis. Taigi labai svarbu, kad jos pavyzdys 
būtų tobulas. 

Kiekvienas žmogus pirmučiausį ir patį svarbiausį suklėjimo mokslą 
išeina šeimoje. Koks bus tas mokslas, kur jis žmogų pakreips— pareina 
tik nuo motinos. Ji yra šeimos siela, jos širdis, kuri savo meilės spin- 
duliais jungia visą šeimą į harmoningą vieneta, kuri nustato jos gyve- 
nimo kryptį. Sakoma: kokia motina, tokia šeima. Motina yra šeimos 
ašis, apie kurią sukasi šeimos gyvenimas. 

Tėvas rūpinasi daugiau materiale šeimos gerove. Jis kovoja su 
išorėmis kliūtimis, gina savo lizdą nuo gyvenimo audrų. Jis niekados 
nesuteiks šeimai tos šilumos, to jaukumo, kurio irjis pats yra reikalin- 
gas ir kurios sugeba įkvėpti šeimos židiniui tik motina. 

Vyro galybė — jo jėga, jo protas, moters — širdis, jausmai. O šei- 
mos laimei daugiausia reikalinga širdies, kuodaugiausia meilės. Seimos 
židinys be meilės, tai lyg žmogaus kūnas be sielos. 


Šeimos nuotaika, jos dorovingumas, sveikatingumas, vieningumas, 
namų tvarka, žodžiu, visa, kas sudaro šeimos laimę, yra motinos ran- 
kose. Nuo motinos nuotaikos pareina visos šeimos nuotaika. Jei ji 
sveika, geros širdies, linksmo būdo, drąsiai ir optimistiškai žiūri į gyve- 
nimą, jei ji platesnės pasaulėžiūros, nepasiduoda gyvenimo mažmo- 
žiams, tai šios ypatybės, yra saulės spinduliai, šildo ir šeimos židinį. 
Tuomet šeimoj susidaro meilūs, draugiški, kupini pasitikėjimo, santy- 
kiai; joje nevaržomai skamba sveikas juokas, negirdėti aimanavimų dėl 
sunkaus gyvenimo. O jei užklumpa juos nelaimė, tai visi bendrai daug 
lengviau ją pergyvena. Vargas jų sielų nepalaužia, tik užgrūdina toli- 
mesnei gyvenimo kovai, 

Motinos ranka jaučiama visur: namų tvarkoje, jaukiame kambarių 
sutvarkyme ir visoje eilėje mažmožių, iš kurių juk ir susideda visas 
žmogaus gyvenimas. Tik įėjus į butą, jau galima padaryti išvadą apie 
šių namų šeimininkę. Yra net sakoma; — „Parodyk savo kambarį, pa- 
sąkysiu kas tu esi“, 

"Šioje srityje pasireiškia visi motinos gabumai ir prasideda sune 
kiausias darbas. Nuo jos pareina, ar vaikas išaugs šaltu egoistu, susi» 
rūpinusiu vien tik savo gerove, ar bus kilnios sielos žmogumi, atjau» 
čiančiuų kitų vargus ir dirbančiu tautos labui. Jei vaikas iš mažų dienų 
augs aukštų doros, tėvynės meilės, religijos, teisingumo ir darbo idealų 
atmosferoje, jis visuomet jaus ir matys apie save meilę abiejų tėvų ir 
visos šeimynos, jei motina, auklėdama tiek jo kūną, tiek jo dvasią, gyvu 


Seivų vals., Suvalkų aps. Liet.Šv Kazimiero D-jos skyrių artistai ir choristai. Šis 
gražaus jaunimo būrys varo plačią lietuviškos kultūros vagą Suvalkijoj ir kuria 
šviesią ateitį Savo brangiai tėviškei. 


pavyzdžiu rodys jam, kad sveikata ir darbas yra didžiausias žmogaus 
turtas, kad kitais rūpindamasis pats laimingu būsi; jei ji pati sakys tei- 
sybę ir iš jo reikalaus to paties, jei ji mėgs mokslą, muziką ir meną, 
tai visa tai veiks į vaiką daugiau už ilgiausius pamokslus. 

Sitaip išauklėtas žmogus ar begalės padaryti gyvenime ką nors 
negarbinga, ar galės paviršutiniškai žiūrėti į savo pareigų atlikimą? 
O jei kuomet nors, susidėjus nepalankioms aplinkybėms, jis suklups, 
tai kilnus motinos atminimas grąžins jį į gerąjį kelią. 

Taigi matome, kad motinos rolė šeimoje հոլ, bet ir sunki, reika- 
laujanti didžiausio pasiaukojimo. 

Iš viso matome: kokia — motina, tokia ir šeima. Bet taipogi sa- 
koma, kokia šeima, tokia visuomenė, tokia ir tauta. Tautą galima pri- 
lyginti organizmui, sudarytam iš atskirų narvelių — šeimų. Nuo atskirų 
narvelių gero veikimo priguli ir viso organizmo sveikata, Taip ir motina, 

palaikydama atskiro narvelio — šeimos dorovingumą, sveikatingumą, 
tuo pačiu kelia visos tautos gerbūvį. Tą motinų reikšmę tautai suprato 
visi tautų vadai. Napoleonas užklaustas, ko labiausiai reikalinga Pran- 
cūzija, atsakė: „Gerų motinų“. 

Jei yra kalbama ir rašoma apie vyrų didelius nuopelnus Lietuvos 
atgimimui, tai lygiai tiek pat yra užsipelniusi ir kukli lietuvė motina. 
Rusų priespaudos laikais lietuvišką dvasią, savąją kalbą geriausiai mo- 
kėjo ginti lietuvė motina. Ji ją išsaugojo savo namuose, savo šeimos 
židinyje. Ziaurus rusų režimas skverbėsi visur, bet nepajėgė nugalėti 
lietuviškos šeimos, nuslopinti jos tautiškos dvasios. Verpdavo motinėlė, 
o prie jos kojų sėsdavo vaikas su knyga ir ji, nuo sunkių dienos darbų 
sugrubusiu pirštu rodydavo jam lietuviškas raides. Štai, kaip atrodė pir- 
moji lietuviškoji mokykla, kuriai tiek pasidarbavo lietuvės — motinos! 
Garbė joms! 

Ir dabartiniu laiku visos lietuvės motinos siekia vieno tikslo: išau- 
klėti kilnių ir tvirtų gyvenimo principų, ištikimus savo tėvynei sūnus ir 
dukras. 

Užtatai gegužės mėn. šveskim Motinos Dieną. Tenelieka Lietuvoje 
nei vienos dukros, nei vieno sūnaus, kurie neprisimintų savo motinė- 
lės, nepadarytų jai kokio nors malonumo! 

Tik būdami geri savo tėvų vaikai, būsime geri ir savo tėvynės 
sūnūs, A. V 


ED. PETRIKAS 
Pavasaris. 


Pasklydo per šali skaisč'oj mėlynėj 
Pavasario gandai ir gėlių vainikai. 
Prisikėlė gamta. Miškų giesmininkai 
Jau sveikina žemę daina pirmutine. 


„Išaušo! Jau šyiečia iš rytų aušrinė. 

O ant melsvo dangaus rausvi kasnykai. 
Pabudę jau juda laukuos' darbininkai, 
O šiltas vėjelis gaivina krūtinę... 


Stai saulė pakilo ant dangaus ir skrieja, 
Geresnės ateities ir gyvaščio vilties nešėja, 
Zadanti laimę visiems pavasario dieną. 


Tiktai mano liūdna ašarota akis 
Išvysti negali dar vis 
Laimingo lietuvio bent vieno... 

Gegutės ašarėlės. 


Senai, labai senai, kada dar Lietuva buvo apaugusi tankiais, nej- 
žengiamais miškais, gyveno pagiry neturtingas žmogus. Jo gyvenimas 
buvo labai skurdus, sunkus. Dirbamos žemės beveik nebuvo, tik paliai 
pirkią daržas, kuriame pasisodindavo bulvių. Aplink, kur tik pažiūri, vis 
miškai. Savo šeimą jis vien iš miško ir maitindavo. Kartais kiškelį, 
paukštį sumedžiadavo, rudenį grybų prisirinkdavo, kurių daug augo miš- 
kuose, o vasarą vien tik uogomis ir gyveno. Jokio turto jis neturėjo: 
nei karvės, nei arklio, tik žmoną, penkius vaikelius ir ožkelę. 

Lūšnelė, kurioje jis gyveno, sukrypusi, pasvirusi šonan, kuolu pas- 
pirta, kad nesugriūtų. 

Šitas vargšas žmogus turėjo seserį, kuri buvo ištekėjusi už turtuo- 
lio. Ji gyveno gražiuose namuose, buvo visko pertekusi. O, koks gražus 
sodas paliai namus! Gražesnio, rodos, niekur nebuvo. Svirnas pilnas javų, 
aruodai pilni rugių. 

Kartą tame krašte buvęs didelis sausmetis. Saulė išdegino laukus, 
Rugiai neužderėjo, o vasarojus visai išdžiūvo. Turtingi ūkininkai bėdavojo, 
o vargšas nebežinojo, kas ir daryti. Žiemą šiaip taip prasistūmė, bet 
kai atėjo pavasaris, nebeturėjo kas valgo. 

Vaikai verkė, valgyti prašė. Bet nelaimingas žmogus neturėjo, ko 
jiems duoti; jis buvo toks pat alkanas, kaip ir jie. Jis atidavė pasku- 
tinį duonos kąsnį. 

Kas daryti? Kur eiti pagalbos prašyti? 

— Nueik pas seserį, — sako žmona, — gal ji nors kiek padės. Ji 
turtinga. 

Jis ėmė rengtis eiti pas seserį. Tačiau maža buvo vilties, kad ji 
padėtų, sušelptų. Mat, ji buvo be galo Տեսք. Jai visko būdavo gaila: 
žiemą — ledo, vasarą — tyro vandenėlio. Bet vis sesuo. Gal ir padės, 
duonos kepalėlį duos. 

Išsilaužė jis lazdą ir nuėjo per mišką kitan kaiman, kur gyveno jo 
sesuo. 

Gamtoje pavasariu pakvipo. Sniego jau senai nebebuvo, upeliai 
srauniai čiurleno. Pievos kur-ne-kur ėmė jau puoštis žaliu pavasario 
parėdu; medžių pumpurėliai mėgino skleisti lapelius. Paukšteliai lin- 
ksmai skraido padangėse, čiulba, lizdelius suka. Nusišypsojo žmogus, 
pasižiūrėjęs į paukštelius, kurie, rodos, niekuomet neturi jokių rūpesčių. 
Linksmi sau skraido po. mėlyno dangaus beribes. Jis ėjo svyruodamas. 
Rodos, kad smarkesnis vėjas քստէտոէվ, tai ir pargriautų. 

— Neatsisakys sesutė, sušelps gal bėdoje —galvojo jis.lr lengviau 
atsidusęs, sparčiau nužygiavo. 

Atėjo. Sesuo pasitiko jį prieangy. Jis papasakojo jai savo vargus, 
bėdas. Sesuo išsipuošusi, kaip ponia, išdidžiai klausėsi, o paskui tylė- 
dama nuėjo vidun. Ilgai jis laukė prieangy. Manė, gal ką išnešusi duos. 
O jis tuoj bėgtų peralkusius vaikučius papenėti. Po kurio laiko ji išėjo 
ir šaltai pasakė: | 

— Duona spintoj užrakinta, raktai kažkur dingo, nerandu tau ko 
duoti. Eik sau namo. Laimingos kelionės. 

Tai pasakiusi nuėjo ir užtrenkė duris. 

Brolis nenorėjo tikėti, kad sesuo neranda raktų ir manė, kad ji 
dar išeis ir ką nors duos. Stovėjo, laukė. Jau ir vakaras atėjo, sutemo 

naktelė, o ji neišėjo. Pagaliau išmušė dvylikta valanda. Skaudu pasi- 
darė broliui, kad tikroji sesuo jį atstūmė, varge nepadėjo. 

Naktis buvo šalta, dangus giedras, žvaigždėtas. O jis dar vis sto- 
vėjo, laukė. Šaltis gnaibė pirštus, šiurpas krėtė jo kūna. Jis nebenorėjo 
tuščiomis grįžti namo. Kai rytuose ėmė dienoti, jis išvargęs, peralkęs 
pargriuvo žemėn ir mirė. 

Ryte, kai jau saulė gerokai virš miško buvo pakilusi, beširdė sesuo 
atsikėlusi pažvelgė pro langą ir pamatė šiurpulingą vaizdą: jos brolis 
gulėjo nebegyvas. Ji greit išbėgo kieman, paėmė jo ranką šalta ran- 
ka, sustingusi, o akys atmerktos, rodos, dar į ją žiūri. Pabūgo ji miru- 
siojo brolio žviląsnio, sugriebė ir ėmė kratyti: 

— Broleli, pabusk, atsikelk! 

Bet, deja, brolis nieko nebejautė, jos žodžių nebegirdėjo. Jo siela 
jau skraidė toli dausose. Sudrebėjo sesers kietoji širdis ir atbudo joje 
sąžinės balsas... 

— Broleli, pabusk — šaukė ji verkdama. — Atsikelk, prašnekėk! 
Raktai jau atsirado... — kalbėjo ji keldama brolelį. 

lr, štai, tą valandą įvyko nuostabus dalykas: moteriškė pavirto rai- 
bąja gegute. Jos kūnas pasidengė raibomis plunksnelėmis, o rankos 
pratyso ir virto sparnais. Didelės, juodos akys sumažėjo ir apsitraukė 
pilkai. Gegutė suplasnojo sparnais ir pakilo ore. 

Tokio paukščio dar niekas nebuvo mates tose apylinkėse. O jos 
balsas buvo toks liūdnas, liūdnas, kaip našlaičio rauda. Ji skrisdama 
kurčiai, dusliu balsu užkukavo ir pasislėpė beržynėly. 

Nuo to laiko jau daug pavasarių išaušo. O gegutė skraido po miš- 
kus, visuomet liūdna, nuo visų atsiskyrusi. Ne lizdelio sau nesuka, 
kiaušinėlių nededa, mažučių neperi. Ji nesuranda ramios vietelės, vis 
laksto, skraido iš vieno medžio kitan, mirusi brolį vadina: 

— Broleli, pabusk, duonelės bus... 

O žmonės, klausydami jos liūdno balso, dažnai nė nežino, nesu- 
pranta, ką ji mini, ko gedi. Mat, žmogus nesupranta paukščių šnekos. 
Jis tik girdi kažką gailiai verkiant, dejuojant. 

Liūdnas gegutės gyvenimas. Dievas skaudžiai ją nubaudė, nemie- 
las, nebrangus jai net savas vaikelis. Gegutė jo nepažįsta, kaip savo 
brolelio... Būdama žmogumi, neatjautė artimo vargų, už tai dabar jai 
skirtas amžinos klajūnės gyvenimas. 

Kai gražų pavasario vakarą gelsta paskutinieji saulutės spinduliai 
ir ten toli sūtemos susilieja su juodu dangumi, kai iš pievų, pasipuo- 
šusių žalumu, kila balta migla, dažnai gegutė, skrisdama per jas, gailiai 
verkia. O jos didelės ašaros krinta žemėn. Ir toje vietoje, kur gegulės 
ašarėlės suvilgo Zemele, per naktį išauga didelės, nusvirusiais žiede- 
liais, gėlelės. Jos atrodo tokios pat nelaimingos, bailios, kaip ir raiboji 
gegutė. 

Žmonės tas gėleles vadina gegutės ašarėlėmis. 


T 

Patys sau kliūtis pasidarome. 


Laimingai galime gyventi tik galvodami apie gerovę, 
perteklių ir pasisekimą. Patiems pasistatyti kliūtis yra 
didžiausias nusikaltimas. Viskas, ką mes gyvenime pasie- 
kiame, pareina nuo mūsų minčių. Jeigu mūsų mintys 
siauros ir menkos, tai visa tai, kas nuo jų pareina, taip 
pat yra siaura ir menka. 


Ką mes manytume apie karalių, kuris, paveldėjęs didelį ir turtingą 
kraštą, gyventų kaip eigeta, visuomet dejuodamas ir ESS savo 


likimu, —kad tėvas jam nieko nega- 
lėjęs palikti, Be abejojimo, kiekvie- 
nas sakytų, kad jis yra beprotis, 
kad jis tik įsivaizduoja esąs neturtin- 
gas, kad jo tėvas gali visokiomis 
gėrybėmis jį apdovanoti, kad jis gali 
gyventi kaip ponas, paveldėjęs di- 
delius turtus, o ne kaip elgeta. `O tu, 
kuris gyveni neturte, be jokios geres- 
nės ateities vilties; ir jeigu tu, sun- 
kiai dirbdamas, negali to pasiekti, 
ko nori, tai esi panašus į tą karalių, 
kuris, paveldėjęs iš tėvų didžiausius 
turtus, gyveno kaip elgeta. Kliūtys 
kurios tau pastoja kelią, yra tavyje. 
Tu esi sūnus tėvo, kuris visiems 
savo vaikams turi paruošes didelius 
turtus ir tiktai tavo siauros suvar- 
žytos mintys neduoda to turto paimti 
ir laiko tave skurde. 

Rusų darbininkas Mihok, kuris 
gyveno Omahoje, Rebraskoje, dvi- 
dešimt metų savo kišenėje nešiojo 
„laimės akmenį“, visiškai nežinoda- 
mas, kad tas akmuo turi kokios nors 
vertės. Jo draugai jį prikalbinėjo, 
kad jis duotų akmeni Ištirti daiman- 
to šlifuotojui. Jis tokių patarimų 
neklausydavo. Pagaliau kartą jam 
atėjo į galvą mintis pasiųsti akmenį 
į Cikagą ištirti. Cia deimanto šlifuo- 
tojas nustatė, kad Mihoko „laimės 
akmuo“ yra geriausios rūšies dei- 
mantas. Jis svėrė 24 karatus ir buvo 
100.000 dolerių vertės. 

Milijonai žmonių yra panašūs 
į tą vargšą darbininką; jie gyvena 
neturte ir nieko daugiau aplink save 
nemato, kaip tik neturtą, — o tuo 
tarpu nežinome, kad savo viduje nę- 
šioja turtus, 


Liet. Šv. Kazim. D-jos Šklėrių, Marcinkonių 
val., skyriaus šiemet pastatytas didelis, 
gražus lietuviškas kryžius. 


Daugelis žmonių gyvena nuotaika to žmogaus, kuris norėjo palai- 
styti savo daržą, bet per neapsižiūrėjimą užmynė laistytuvo rankeną ir 

vanduo nebegalėjo išbėgti. Jis labai pyko ir buvo susierzinęs, iš laisty- 
tuvo tik truputį vandeniui tesruvenant. Vandens daržui laistyti butų 
užtekę, bet visa bėda, kad laistytuvas buvo pagadintas. Jis stovėjo 
užmynęs rankeną ir nežinojo, kas daryti. Visi žmonės, kurie gyvena 
vargo prispausti, daro kaip tik tą patį. Jie patys užkerta sau kelią pri- 
eiti prie laistytuvo, kuris jiems suteiktų visokių gėrybių. Nusiminimas, 
baimė ir pasitikėjimo stoka neleidžia jiems įsigyti visokių gėrybių, į ku- 
rias jie turi pilną teisę. 

Viskas Žmogaus gyvenime vyksta pagal dieviškąjį pasisekimo ir 
pertekliaus dėsnį. Tas dėsnis tiek pat galioja, kiek ir žemės traukos 
dėsnis, kiek visi matematikos dėsniai. Tai yra dvasios dėsnis. Tiktai 
apie perteklių galvodami mes galime pasiekti laimingo ir gero gyve- 
nimo. Kokios mintys, toks ir gyvenimas. Mes esame savo įsitikinimų 
padariniai. Mes negalime išsivaduoti iš to, apie.ką mes nuolat galvo- 
jame. Jeigu mes, pav., manome, kad niekuomet nebūsime sveikesni, 
turtingesni už kitus, tai iš tikrųjų ir nebūsime. Mes niekuomet neturto 
nenusikratysime, jeigu nenorėsime ir nemanysime apie tai. 

Ne tai svarbu, ką tu moki padirbti, bet tai, kaip tu esi nusiteikęs. 
Viskas, ką žmogaus smegenys ir ranka yra sukūrę, pirma buvo jo dva- 
sioje. Visas pasaulis yra Dievo dvasios padarinys. Sunkiai dirbąs žmogus, 
ieškąs gerovės ir pasisekimo, bet pats netikįs ta gerove, savo pasise- 
kimą sugriauna neigiamomis mintimis. Jis pats stovi kelyje, vedančia- 
me į visokios rūšies laimėjimus. Jeigu mes patys statome kliūtis savo 
mintims, tai tokios pat kliūtys atsiranda ir gyvenime, nes tai pareina 
nuo niekuomet nesikeičiančio dėsnio. Kadangi mes neišmokome savo 
minčių Jėgos išnaudoti, tai daug iš mūsų vaikščioja lyg kokie elgetos, 
nors galėtų būti turtingi ir laimingi. Mūsų siauros ir vargingos mintys 
atitraukia mus nuo visokių gėrybių. 

Mes dažnai stebimės, kad kiti žmonės, gyvenantieji nė kiek ne 
geresnėse sąlygose už mus, turi geresnį pasisekimą gyvenime, nekaip 
mes. Jie nenešioja brangių drabužių, jų bute nerasi brangių baldų. 
Bet jie gerai valgo, perka vaisių ir daržovių. Mes juos laikome netau- 
piais, lygindami jų gyvenimą su savo? Ar sulyginsime jų gyvenimo 
džiaugsmą su mūsų? 

Apskaičiuotas išlaidumas dažnai yra geresnis taupumas ir duoda 
daugiau naudos. Jeigu geras pirklys nustoja akylumo ir pradeda par- 
davinėti savo klijentams blogesnes prekes, tai galima iš anksto išpra- 
našauti, kad jo verslas nueis niekais. Perteklius ir pasisekimo dėsnys 
yra tvirtas ir nepakeičiamas. Koks bebūtų mūsų verslas, pasisekimas 
ar nepasisekimas pareina nuo mūsų dvasios. Ji yra visokio pasisekimo 
ir turto matas. 

O. Swett Marden. 

Ukio pažanga Nepr. Lietuvoje. 


Lietuva ūkio šali:. Lietuvoje gyvena, kaip tvirtina prof. K. Pakštas, 
859/, žmonių kaimuose, o tik 159/ց Lietuvos piliečių gyvena miestuose. 
799/, Lietuvos gyventojų arba 1.809.009 žmonių yra žemdirbiai. 

Jei palyginsime prieškarinį lietuvių ūkininkų gyvenimą su šių dienų 
gyvenimu, matysime didžiausį skirtumą ir pažangą visose ūkiškojo gyve- 
nimo kryptyse. Toji pažanga įvyko dėka įpatingam valdžios susirūpini 
mui ūkininkų gyvenimu ir jų reikalais ir dėka pačių ūkininkų geriems 
norams bei pastangoms, o taip pat ir apšvietai. 


Šv. Kazimiero D-jos Šklėrių, Marcinkonių val. skyriaus pastatyto kryžiaus 
šventinimo iškilmių dalyviai. Vidury sėdi jaunimo labai mylimas ir daug nusi- 
pelnęs lietuvių veikėjas kun. Čaglys. 


Ükiu Lietuvoje rūpinasi ir tvarko jo reikalus Žemės Ūkio Ministe- 
rija ir Žemės Ūkio Rūmai. Abi šios įstaigos visomis priemonėmis sten- 
giasi pakelti Lietuvos Ūkį ir ūkininkų gerbuvį. Tam tikslui laikomos 
specialios ūkio mokyklos. Dotnuvoje, kaip žinome, yra Ūkio Akademija, 
kuri per 7 semetrus paruošia Ūkio specialistus — agronomus. Be šios 
ūkio akademijos veikia 4 vidurinės ūkio mokyklos: Linksmadvary, Bel- 
vedery, Gruždžiuose ir Alytuje. Be to dar, kaip tvirtina dr. J. Krikščiū- 
nas savo knygoje, veikia Lietuvoje 10 žemesniųjų ūkio mokyklų, kurios 
per metus išleidžia apie 200 absolventų. Salia šių mokyklų veikia dar 8 pri- 
vatinės ūkio mokyklos, kurias išlaiko ūkio draugijos. 

Be to, Zemės Ūkio Rūmai kasmet organizuoja ir užlaiko taip vadina- 
mas Žiemos Ūkio mokyklas. Tose mokyklose mokslas tęsiasi 5—6 mėne- 
sius žiemos metu. 1933 m. tokių žiemos mokyklų buvo 12, kurias lankė 
267 mokiniai. Be šių Žemės Ūkio Rūmų išlaikomų mokyklų, veikė 4 
privatinės žieminės mokyklos su 107 mokiniais. 

Prie kiekvienos bemaž liaudies mokyklos yra taip vadinamos že- 
mes ūkio klasės. Mokiniai, baigę liaudies mokyklą, lieka dar dvejiems 
metams liaudies mokykloje ir specialiai mokinasi ūkio vedimo. Tokių 
žemės ūkio klasių prie liaudies mokyklų 1932 metais buvo 298 su 5.220 
mokinių. 

Žemės Ūkio Rūmai labai dažnai rengia įvairiose Lietuvos dalyse 
3 —14 savaičių ūkio kursus. Daugiausia tuose kursuose mokina jaunas 
sodžiaus šeimininkes ir mergaites namų ruošos. Jau nuo 1930 metų 
visur organizuojama jaunųjų ūkininkų rateliai, kurių tikslu yra žadinti 
ukio pamėgimą ir duoti pagrindinius moksliškus nurodymus, reikalingus 
ūkio tvarkymui ir jo vedimui. Tokių jaunųjų ūkininkų ratelių 1934 metų 
gale buvo keli šimtai su virš 20000 narių. 

Atitinkama spauda ūkio gyvenime vaidina svarbų vaidmenį visuose 
kraštuose. Todel ir Lietuvoje kreipiama įpatingai demesys ir į spaudą. 
Kasmet rašoma ir spausdinama daugybė įvairių populerių ūkio srities 
knygelių ir moksliškų veikalų. Beto, leidžiama nemaža rimtų ir turiningų 
laikraščių. Žemės Ūkio Rūmai leidžia savaitinį ūkio reikalams laikraštį 
„Ūkininko Patarėją ` ir mėnesinį laikraštį „Žemės Ūki“. Be šių laikraš- 
čių du kart į savaitę išeina net trys ūkiški laikraščiai po kelioliką pu- 
slapių: „Mūsų Rytojus“, „Lietuvos Ūkininkas“ ir „Mūsų Laikraštis“. Sten- 
giamasi pakelti ūkį vis aukščiau, kad galetų ir Lietuvoje ant vieno kva- 
dratinio kilometro išgyventi bent 100 žmonių. Dabar kvad. kilometrui 
atitenka vos 40 žmonių, kai tuo tarpu Belgijoj apia 260 žmonių, An- 
glijoj 255, Olandijoj 215, Vokietijoj 130. 

Pakilus žemės ūkio kultūrai, o su ja kartu pramonei ir prekybai, 
manoma, kad Lietuvos teritorijoje lengvai galėtų išgyventi 5 ir net 
daugiau milijonų žmonių. Apskaičiuoja, kad apie 2010 ar 2020 metus 
t. y. po 75 ar 85 metų Lietuvoje bus ծ milij. gyventojų. 

Toks skaičius, žinoma, bus tik tada, jei nebus didelių katastrofų, 
kaip karo, maro ir jei bus normalus metinis prieauglis 1,59/4. 

Rimšaitis. 
ՓՓՓՋՉԶՉԹՓԵԳԹՓՓՉՓԵԳԵՓՓՓՓԹ 

Pasaulinės literatūros kūrėjai. 


Literatūra yra tautos gyvenimo borometras. Jei auga tauta--auga 
ir jos literatūra. Jei pradeda tauta skursti, nykti — .- mažėja, silpnėja ir 
jos literatūra. Literatūroje, lyg veidrodyje, atsispindi tautos dvasia ir jos 
siekiai. Per ją pasireiškia tautos dvasinis didumas, jos kultūros po- 
aukštis ir civilizacijos laipsnis. Todėl nenuostabu, kad tautų ir valstybių 
vairuotojai visais amžiais rėmė dvasiniai ir materialiai literetūros kūrė- 
jus — rašytojus ir poetus. 

Literatūros viduramžiai baigiasi renesansu XVI amžiaus gale, o nuo 
XVII a. pradžios prasideda naujieji literatūros amžiai. Zymiausieji šio 
laikotarpio pradžios rašytojai pasirodo Prancūzijoje. 

Čia, sustiprėjus karalių apsoliutizmui, sustiprėja ir literatūra. Kara- 
liškoji valdžia padarė įtokos ir menui, mokslui ir poezijai, XVI! šimtme- 
tyje Prancūzijoje ypatingai garsūs bevo keturi literatūros šulai: Kornelis, 
Moljeras, Rasinas ir Boilo. 

Korneliaus (1606—1683) gyvenimas buvo kuklus ir labai paprastas. Jis 

yra parašęs keletą Komedijų ir keletą tragedijų. Geriausiu jo kūriniu yra 
Dirmutinė tragedija „Sidas“ (Cid), kuri suteikė jam daug garbės. 

Moljeras (1622—1673) žinomas kaipo nepaprastas aktorius-—artistas 
ir rašytojas. Jis yra didelis tautinis ir pasaulinis dramaturgas, ir tauti- 
nės komedijos įkūrėjas. Įsidemėtini šie jo veikalai: „Šikštuolis“, „Don 
Zuanas“, „Tartiufas“, „Mizantropas“. 

Rasinas (1639—1699) žinomas kaipo dramaturgas. Jame pasireiškė 
tautinis genijus. Be to, jis yra ir pasaulinis poetas, nes jo kurybos pa- 
grindiniai bruožai yra bendri ir suprantami visai žmonijai. Pažymėtini 
jo šie veikalai: „Athalie“, „Andromacha“, „Phedre“. 


Šv. Kazimiero D-jos Petkuniškės, Braslovo aps., skyriaus narių būrelis. Vi- 

dury sėdi: Stasė Sergūnaite (ketvirta iš kairės; —iždininkė, Petras Sergūnas— 

pirm ir nusipelnęs veikėjas, Stasė Krivelienė— skaityklos vedėja, Marytė Mi- 

levičiūtė —- sekret., Uršulė Milevičienė — vicepirm. ir Julius Milevičius- ižd. 
Priešaky vaikų kuopelė. 


Ketvirtas žymus tų laikų prancūzų rašytojas yra Boilo (1636—1711). 
Jis savo raštuose nurodo teisykles poezijos veikalams rašyti. Dauguma 
jo nurodymų tapo taip popularūs, kad virto net potarlėmis. Jis iš poeto 
reikalauja aukštos dorovės ir idealaus tarnavimo menui. 

XVII amžius buvo amžius Prancūzų viešpatavimo literatūroje. Ve- 
lesnieji laikai, nors gausūs ir Prancūzijoje rašytojais, kaip Lesage, 
Voltaire, Diderot, Russo ir kiti, nedavė įžymenybių nei pasauliui, nei 
savo tautai. Kūrybos genijus persikelia, ypač XVIII amžiuje, į Vokietiją 
Կ pagimdo čia pasaulinės kūrybos garsenybes, kaip Lessingą, Gėte ir 

illeri. 

Lessingas (1729 — 1781) rašė įvairiose srityse. Jis pasižymėjo 
kaipo kritikas, bet podraug mokėjo ir kurti, Jis vietoj senų teorijų kūrė 
naujas ir jų teisingumą patvirtino savo paties kūriniais. Svarbiausiu jo 
kūrybos ir kritikos tikslu buvo išsivaduoti nuo svetimos įtakos, o kurti 
tautinę literatūrą. Tuomi jis paruošė dirvą dviem didžiausiam vokiečių 
rašytojam: Gėtei ir Šilleriui. Lessingo žinomi yra šie kūriniai: „Miss 
Sarra Sampson“ (drama), „Laokonas“ ir „Natanas Išmintingasis“. 

Pradėtųjų 'Lessingo: obalsių įkūnitojas ir vienas didžiausių Vokie- 
tijos rašytojų yra Gėtė (1749 — 1832). Jo veikalai pasižymi nepapraštu 
grožiu, turiningumu, naujų idėjų ir siekių gausumu. Skaitytini jo šie 
kūriniai: „Jaunojo Verterio Kentėjimai“, „Faustas“, „Hermanas ir Doro- 
teja“ ir „Ifigenija Taurydėje“. բ 

Mėgiamiausiu Vokietijoj rašytoju.yra Silleris (1759—1805). Jis savo 
veikaluose atvaizdavo žmogų įvairiose gyvenimo - etapuose ir spalvose. 
Jis pažvelgė į žmogaus sielą, vidujinius jo pergyvenimus ir siekius. Jis 
paliko sekančius kūrinius: „Klasta ir Meilė“, „Plėšikai“, „Orleano Mer- 
gelė“, „Vilius Tell“, „Marija Stuart“ ir kitus. 

Su jo mirtimi. žengia poilsin ir Vokietijos rašytojų garbė. XIX am- 
žius literatūros kūrinių skaičiumi netik nenusileidžia, bet daug kuo pra- 
neša pirmuosius amžius. Dabar jau pasirodo anglai ir prancūzai: Bai- 


ronas, Dikensas ir Viktoras Hugo. Baironas savo „CČaild — Heroldu“, 
„Monfredu“ ir „Kainu“, Dikensas „Oliveru Tvistu“, „Pickvicku“, o Vikto- 
ras Hugo savo „Notre Dame de Paris“ ir „les Miserabiles“ — pratur- 


tino pasaulinės literatūros Ilobyną ir įnešė naujų, gražių minčių bei 
žmogaus nupuolimo ir atsikėimo paveikslų. 
Abe. 

M. GRIGONIS. 


Kilnūs norai. 


Kad aš vanago akis turėčiau, 
vargą, skurdą, badą įžiūreėčiau; 
alkaniems nuneščiau miltų, 

kad kentėjimai nutiltų. 


Kad vikrias turėčiau kiškio kojas, Kad turėčiau. balandėlio širdį, ` 
aš patirčiau, kaip vaikučiams klojas: džiaugtysi burkavimą išgirdę; 


gal ko stinga mažutėliai, skelbčiau meilę tyrą, ramią, 

gal sustyrę, susivėlę... dangų šildančią ir žemę. 

Kad aš veversio balsu čirenčiau, Kad griežlės turėčiau aš griežtuvą, 
guosčiau tuos, kur sielos skausmą būtų džiaugsmo tiek, kiek dar nebuvo; 
ir iš žemiškų žabangų [kenčia griežčiau linksmąjį suktini, 


kelčiau jų mintis į dangų. šokių šoki pirmutinį. 


Kad Dievulis duotų skruzdės jėgą, 
žadinčiau apsnudėlius iš miego 
pilti tautiškuosius kalnus. 
Trintume po darbo delnus. 


CRo 

JONAS CEKAUSKAS. 


VELYKŲ RYTĄ. 


Aušra raučionskruostė už ošiončio šilo 

Pabudus rytus raudonai išdabino, 

Kai varpas senoj bvžnytėlėj prabilo, 

Kai keldamas Kristus mus keltis vadino. 
Neprislėgė Jojo nei uolos sunkumas, 
Nei nuodėmių niūsų daugybė, 
Nes visas pasaulis:-tik dulkės memkumas 
Prieš dievišką Kristaus galybę. 

Akmuo nuo Jo karsto lengvai nusirito, 

Sargai, ten budėję, bailiai išbėgiojo, 

Kai kėlėsi Kristus, lyg saulė nušvito, 

Kai meilė liepsnojo skaisčioj širdy „Jojo. 
Mirties amžinosios jau mes nebebijom, 
Ją Kristus savąja galybe sulaužė. 
Širdyse mūs džiaugsmas sužydo lelijom 
Ir liudesys pilkas sielos nebegraužia. 


EE 
PAVASARĖJANT. 

Pavasarėjant gamta nubudo. Pavasarėjani gyvenimas pagyvėjo. Pa- 
vasarėjant vyturys, iškilęs į erdvę ir, suraižęs ją savo skardžiu plieno ir 
sidabro balseliu, paskatino jaunąjį artoją pradėti pirmąją šių metų vagą. 

Ir sugirgždėjo senos tvarto durys. Ir sužvengė bėrasis žirgelis, iš- 
siillgęs pavasario vėjelio. | 

Subarškėjo kamanos, ir bėrukas pašokinėdamas ir prunkšdamas 
peržengė juodą tvarto slenkstį. Jo akys lakstė it vylyčios į visas puses, 
nelyginant norėdamos ką nors nucuobti, bet, pamečiusios netoliese 
savęs stovintį jauną besišypsantį artoją, nusišypso; o ir jos. Nusišypsojo 
tdip nuoširdžiai, kad net bėrukas garsiai, garsiai nusikvatojo: 

2-2 dai | 
Net gaidys, besikapstydamas mėšlyne; išsigando ir visa gėrkle 
sušuko: (At 

— Kad, kad, kad tu sudegtum! | 

Dar šiam nepabaigus savojo prakeikimo, jo kaimynas pradėjo 
traukti plonu balseliu: . 

'— Leizdaroke! Leizdaroke! | 

Tuo tarpu jaunas artojas, įkinkęs arklį į plūgą, jau varėsi per kiemą. 

Iššokusi iš trobos jauna mergytė kad suriks: 

— Petlai, Petlai, Jozė siakė tave deniu apipijs, kai gjysi is jauko! 

— Pasakyk, Onute, Rožei, kad gerą sūrį pietums atneštų iš svirno. 

Jaunoji sesytė pasislėpė tarpduryje. O saulė, belauždama vidu- 
dent, išlindo iš už debesų ir taip įspindo Petrui į nugarą, kad šis neiš- 

kentė ir atsigrįžęs pažiūrėjo jai į veidą, nors akis beregint uždengė 
rankomis. Nusišypsojo. Sučiulbavo bėrukui ir besivarydamas jį į laukus 
užtraukė galingu balsu: 

— „Pavasario saulė prašvito meiliai ir juokias, lyg širdį vylioja“... 

Jo daina susiliejo su vyturėlių čyrenimu ir tvėrė vieną galingą 
melodiją, kuri nuplaukė toli, toli... 

Kartkartėmis barškėjo plūgas į kelio akmenis, kartkartėmis prunkštė 
bėrukas. Bet tai netrukdė jauno artojo dainos ir vyturėlių čyrenimo. 

— „Artojai jau taisos į lauką“... 

Vėl išsiveržė iš jaunos krūtinės milijonai virpėjimų ir, pasiekę 
aukštaliemenį ir plačiašakį mišką, atsimušė ir nuskambėjo aidu po 
marguosius laukus ir dirvonus. Petras jau buvo baigęs, kai pasiekė jo 
ausis jo paties žodžiai, tik ne taip aiškūs. Labiau panašūs į balsą, 
einantį iš gilaus požemio. Tai aidas. Ir Petras vėl užtraukė. 

Ir vėl aidas atnešė jam dainos žodžius: 

Jau pamiškė. Jau girdėti slaptoji miško kalba. Jau jausti skubus jo 
alsavimas. Jau kvepia vos bepradedąs sprogti alksnio ir beržo pumpuras. 

Petras sustabdė bėruką. 

Paglostė jį tvirtu delnu. Bėrukas pažvelgė į jį ištikimomis akimis, 
tarsi, suprasdamas bendro darbo reikalą. Suprunkštė ir pradėjo minkyti 
dar nevisai pavasario vėjo išdžiovintą žemelės kaktą. Jaunasis artojas 
pamaldžiai persižegnojo. Pakėlė akis į beribę mėlynę ir ilgesnį laiką 
stovėjo tylus. Po valandikės nusikosėjo. Užsidėjo ant galvos kepurę, 
kurią buvo nusiėmes. Ir, tvirtai suėmęs plūgo rankeles, užbedė noragą. 

— Bėruk, stačiai! 

Bėrukas paklusnus. Vienodo ilgumo žingsniais matuoja dar šiek 
tiek klampų paviršių. Pažiūri tai vienon, tai kiton pusėn, kad vaga būtų 
tiesi, kad kuris nors vyresnis artojas nesupeiktų jo šeimininko. Ties 
pat Petro kojomis klojasi purūs žemės gabalėliai. Artojas jaučia savo 
basomis kojomis išartos vagos šilimą. Jaučia malonų kvapą. Paskui jį 
vagos viduriu jau eina pulkelis varnų ir varnėnų, berankiojančių išartus 
sliekus ir kirmėlaites. 

Pirmoji vaga jau išvaryta. Petras iškėlė plūgą ir patempė deši- 
niąją vadelę. | 

2 Še; vagon! 

Bėrukas apsisuko ir minkšti žemės gumuriukai pylėsi į pirmiau 
išvarytąją vagą. Varnos ir juodvarniai kėlėsi. Aplėkė puslankį ir vėl tūpė 
užpakalyje artojo. Taip kaiteliojosi vieni ir kiti geroką valandą. Kitą 
valandą kaiteliojosi tik vienas artojas su savo bėruku. Varnos ir juod- 
varniai jau buvo nuo jų gerokai nutolę ir nesibijojo. Bėruko nugara ir 
Šonai pradėjo garuoti. 

— Vargšas. Pavargo. 

Kalbėjo Petras iškinkydamas savo darbo draugą. 4 

— Nepratęs. Bet niekis Priprasi. Dabar eime namo. Duosiu avižėlių. 

Parėjo namo. Pašėrė bėruką Ir vos tik žengė į priemenę, sublyk- 
sėjo kažkas prieš akis ir šalto vandens čiukšlės nutekėjo per visą 
artojo kūną. Pyko Petras, bet juokėsi. Buvo linksmas, kad išvarė 
„pirmąją vagą“. 

Nusiprausė. Persirengė. Atsisėdo valgytų pietų. 

Sūris šiepėsi, žiūrėdamas į raukštėtą artojo kaktą. O gale stalo 
šypsojos Rožė, 

A. Lapaitis, 

IŠ NEPR. LIETUVOS. 


— Garsi Klaipėdos hitlerininkų 
byla Kaune, nagrinėta 3!/2 mėnesio, 
jau baigta. Iš 126 teisiamųjų už su- 
kilimo ruošimą nubausti 91, o ištei- 
sinti 35. Keturi Jasučio žudytojai 
nubausti mirties bausme, du tero- 
ristai, kurie pašovė nepalankų hit- 
lerininkams Liopsą, nuteisti iki gyvos 
galvos kalėti, vyriausias hitlerininkų 
vadas Neumanas nuteistas 12 metų 
sunkiųjų darbų kalėjimo, antras va- 
das Sasas —8 metams, visi kiti taip 
pat nuo 12 iki1!/4 m. kalejimo. Nu- 
teis'ų dvarininkų dvarai ir apskritai 
nuteistų visas turtas sukonfiskuota. 
Nuteistieji padavė skundą Vyriau- 
siam Tribunolui. Dėl to sprendimo 
Vokietijos hitlerininkai baisiai iniršo 
prieš lietuvius. Vokietijoj buvo su- 
rengta daug demonstrecijų prieš 
Lietuvą ir ta proga išdaužyta nema- 
ža langų ten gyvenantiems lietu- 
viams. Atsakydami vokiečių žiau- 
riems poelgiams su Vokietijos lietu- 
viais, studentai Kaune taip pat su- 
rengė triukšmingas demonstracijas, 
bet prie nekultūringų išsišokinų ne- 
prileista. Lietuvos santykiai su Vo- 
kietija dar labiau pablogėjo. Tačiau 
karo pavojaus nėra, nes Lietuvos 
pusėjo yra didžvalstybės, kaip Pran- 
cūzija. Anglija ir Rusija. 

-- Sudraudęs Klaipėdos hitleri- 
ninkus, gubernatorius Novakas atsi- 
statydino. Nauju Klaipėdos krašto 
gubernatorium paskirtas Kurkau- 
skas, kuris 1920 metais buvo Vil- 
niaus karo komendantu, o paskuti- 
niuoju laiku buvo iš kariuomenės 
pasitraukęs ir vertėsi žemės ūkiu. 
Gubernatorius Kurkauskas yra ži- 
nomas lietuvis patrijotas ir geras 
organizatorius. 

— Siomis dienomis įvyko nepa- 
prasta Pabaltijo Santarvės konferen- 


cija, kas buvo svarstoma ir nutarta, 
niekam nepavyko sužinoti. Spėjam a 
tik, kad nepaprastoji konferencija 
buvo sušaukta sąryšy su Rusijos 
pasiūlymu garantuoti Pabaltijo val- 
stybių sienų neliečiamybę. Kitaip 
sakant, jeigu kas mėgintų paskelbti 
karą kuriai nors Pabaltijo valstybei, 
tai Rusija tame - atsitikime siūlosi 
ginti tą valstybę visomis savo karo 
pajėgomis. 

— Vokiečiams uždarius šavo 
sienas Lietuvos prekėms, lietuviai 
rado rinkas kitose valstybėse, ypač 
daug parduoda anglams. Paskuti- 
niuoju laiku Lietuva pasirašė naują 
naudingą prekybos sutartį su Rusija. 

— Lietuvos Ministerių Kabinetas 
galutinai nustatė 1935 metams val- 
stybės pajamų ir išlaidų sąmatą 
260 milijonų litų sumoje. Daugiau- 
sia pinigų valstybės iždas išleidžia 
švietimo, krašto apsaugos ir ūkio 
reikalams. 

— Siemet rugpiūčio mėn. 11-- 
17 dienomis Kaune bus viso pasau- 
lio lietuvių kongresas, kurį organi- 
z :0ja užsienių lietuviams remti drau- 
gija. Per kongresą bus surengta viso 
pasaulio lietuvių spaudos ir meno 
paroda, lietuviškų muzikos ir dainų 
koncertas, sporto šventė ir visokių 
kitokių pramogų. Be to, bus skaito- 
mos paskaitos: „Lietuvių tautos pa- 
skirtis“, „Ekonominio užsienių lie- 
tuvių bendradarbiavimo būdai su 
Lietuva“. „Lietuvių tautos menas“, 
„Užsienių lietuviai ir Lietuvos ko- 
lonijų klausimas“, „Užsienių lietu- 
vių švietimo reikalai“, „Pasaulio lie- 
tuvių sąjunga“, „Užsienių lietuvių 
jaunuomenė ir lietuvių tautos sieki- 
mai", „Dvasiniai ir medžiaginiai lie- 
tuvių išeivių ryšiai su Lietuva“ ir է, 
Paskaitose iškelti klausimai bus 
kongreso apsvarstyti ir padaryti ati- 
tinkami nutarimai, Ypač svarbus 

viso pasaulio lietuvių sąjungos įkū- 
rimo klausimas. Tokia sąjunga su- 
burtų bent dvasiškai visus mūsų 
tautiečiu“, išblaškytus po platųjį pa- 
saulį. 


IŠ LENKIJOS. 


— Kaip jau rašėme, Lenkijos 
seimas priėmė naują valstybės kon- 
stituciją, kurią beliko tik paskelbti. 
Spaudos žiniomis, konstitucija Ես- 
siantį paskelbta arba didžiojoj sa- 
vaitėj, arba tuoj po Velykų. Spėja- 
ma, kad, konstituciją paskelbus, bū- 
siąs išleistas amnestijos įstatymas 
kai kuriems kaliniams. Kai tik sei- 
mas priėmė naują konstituciją, tuoj 
atsistatydino senasis ministerių ka- 
binetas ir buvo sudary:as naujas. 
Naują kabinetą sudarė konstitucijos 
autorius ir bebekų (pilsudskininkų) 
partijos pirmininkas pulk. Slavek. 
Kiti ministeriai paliko tie patys. 

— Nesenai lankėsi Varšuvoje 
Anglijos užsienių reikalų viceminis- 
teris Edenas. Jis važinėjo Berlynan 
ir Maskvon, o grįžo per Varšuvą ir 
Pragą. Edenas tarp kito turėjo tikslu 
ištirti Vokietijos, Rusijos ir Lenkijos 
nusistatymą Rytų Pakto klausimu ir 
apskritai Europos taikos palaikymo 
klausimu. Tos žinios buvo reikalin- 
gos Anglijos, Prancūzijos ir Italijos 
politikų konferencijai Stresoje, kur 
buvo svarstomos priemonės Euro- 
pos taikai išlaikyti, pradėjus vokie- 
čiams ginkluotis. Ir Lenkija ir Vo- 
kietija, anot Edeno pareiškimo, ne- 
sutikusios pasirašyti Rylų Pakto. 
Tačiau paskui Hitleris pranešė Stre- 
sos konferencijai, kad Vokietija vic- 
ton Rytų Pakto sutiktų pasirašyti 
nepuolimo svtartį su visais savo 
kaimynais. Dabar vėl spauda pra- 
neša, kad netrukus važiuosiąs Mas- 
kvon ir Varšuvon Prancūzijos už- 
sienių reikalų ministeris Lavalis. 
Kokie jo kelionės tikslai, tuo tarpu 
tiksliai dar nežinoma. 

— Lenkijos Vyriausybė užtraukia 
naują vidaus paskolą 200 milij. suks. 


sumaj. Surinkti pinigai būsią nau- 
dojami statybos tikslams. Paskolos 
lakštai jau pardavinėjami. Ar pavyks 
norimą sumą surinkti, tuo tarpu 
sunku numatyti. 

— Nesenai įvyko Gdansko se- 
nato rinkimai. Nors Gdanskas skai- 
tosi laisvas miestas, tačiau per rin- 
kimus buvo ten atvykę ir agitavo 
Vokietijos ministeriai Geringas ir 
Hesas. Rinkimus laimėjo hitlerinin- 
kai. Lenkai išrinko tik du savo at- 
stovu. Viso Gdansko senate yra 12 
atstovai. 


IŠ MŪSŲ PADANGĖS. 


Punskas. Suvalkų apskr. Čia 
dažnai būna sLrengiamos naudin- 
gos paskaitos. Paskutinės paskaitos 
buvo kovo mėn. 24 d. Agr. J. Pa- 
jaujis ir V. Kadziauskas skaitė apie 
alkoholinių gėralų vartojimo kenks- 
mingumą ir apie blavybę. Po pas- 
kaitų A. Matulevičiūtė ir Ą. Pauliu- 
konytė padeklamavo gr: Zu eilių. 

R 


Kretonus. Švenčionių apskr. 
Vietos  kazimieriečiai nesnaudžia. 
Neseniai buvo jų skyriaus metinis 
susirinkimas, per kurį padarytas 
metinio veikimo pranešimas. Iš jo 
matyti, kad praėjusia]s metais sky- 
rius surengęs tris vakarus. Vaidinta 
„Katriutė“, „Švarkas ir milinė“ ir 
„Gudrus apgavikas“. Vaidinta ոճ 
vien Kretonyse, bet ir Kaltinėnuo- 
se. Buvo ir daugiau rengta vakarų, 
bet negauta leidimų. 

Siame surinkime K. Cijūnėlis 
skaitė apie organizavimosi svarbą 
ir reikalingumą. Po to perrinkta 
valdyba, kurion pateko: J. Cijūnė- 
lis (pirm.), V. Ceponaitė, Ed. Mi- 
kulėnas, A. Rastenis, A. Ceponas, 
A. Ankėnaitė ir A. Gudelis. Sky- 
riaus nutarimu, dabar čia bus stei- 
giama vieša skaitykla, sudaryta at- 
skira artistų-mėgėjų kuopelė ir pa- 
didintas skyriaus knygynėlis. 

Prane. 

Kamorūnai. Vilniaus-Trakų 
apskr. Kad ir sunkūs laikai, kad ir 
atsiranda kliūčių, trukdymų, tačiau 
vietos lietuviškas jaunimas nesėdi 
susidėjęs rankas. Jis kruta, dirba 
ir kasdien vis toliau pažengia prie- 
kin. Cia jaunimo veikimas daugiau 
pasireiškia vietos Liet. šv. Kuzimie- 
ro d-jos skyriuje, kur daromi susi- 
rinkimai, rengiamį paminėjimai, va- 
karai ir kite. 

Vienas iš pavyzdinpiausių viet. Տ 
kazimieriečių susirinkimų buvo ba- 
landžio mėn. 7 d. Jame buvo daug 
skaityta naudingų dalykų. Pav., B. 
Stankevičius skaitė apie šio so- 
džiaus jaunimą, B. Genevičius — 
apie Liet. šv. Kazimiero d jos nau- 
dingumą. J. Cenys — apie organi- 
zuoto jaunimo pareigas, E. Stanu- 
lytė — apie mergaites ir moteris. 
P. Vaitulionis — apie spausdintojo 
žodžio svarbą ir naudą. Be to, A. 
Valiukonis iš laikraščio paskaitė „Pa- 
vasariškos nuotrupos“, A. Budėnas 
— vaizdelį „Meilės galybė“. Po to 
A Budėnaitė, A. Stanulytė ir J. Bu- 
dėnas padeklamavo eilių, O. Pa- 
kulaitė ir E. Valiunonytė padaina- 
vo duetą. 

Vietos kazimieriečių skyriaus 
valdybą šiemet sudaro: J. Dudutis 
(pirm), A. Vičkačka, J. Keras, V. 
Dudutis ir M. Andrulionytė. Reviz. 
kom.: A. Dundulis, J. Baliukonis ir 
J. Keršis. Silva. 


Plikiai. Lydos apskr. Šis so- 
džius yra tarp gudiškų sodžių, kur 
lietuviška kalba jau išnykusi... Tad 
atsitinka, kad vietos lietuviškas jau- 
nimas turi susidurti su kitaip kal- 
bančiu jaunimu, kuris gali daryti 
neigiamos įtakos. Bet vietos jauni- 
mas atsargus. Jis savo lietuvišką 
vardą ir lietuvišką kalbą labai bran- 
gina ir bet kur nenuklysta. 

Ilgesnį laiką vietos jaunimą pa- 
laikė lietuvišką. mokykle. Dabar jos 
jau nebėra... 

Kovo mėnesį čia buvo atvyku- 
sios dvi lietuvaitės studentės: G, 


Kisielytė ir Steponaitytė, kurios čia 
skaitė paskaitas. Paskaitė bendrai 
vyrams ir atskira moterims, kas vy- 
rus labai sudomino. AĄpšvieta ir čia 
kyla. 

E 


IŠ VILNIAUS. 


Atostogos. Gimnazijų ir pra- 
džios mokyklų mokiniai paleisti Ve- 
lykų atostogų š.m. balandžio mėn. 
16 dieną. Mokslas prasidės balan- 
džio mėn. 24 dieną. 

Klerikų šventimai. ՄԱ 
niaus dvasiškoj seminarijoj prieš ke- 
letą dienų buvo šventinami klerikai. 
Tarp jų gavo šventimus Ir keletas 
lietuvių. Subdiakonu ir dekonu įš- 
ventinti: Julius Steponavič'us, Juozas 
Panavas ir Antanas Verikas. Be to, 
keturius mažuosius šveniimus gavo 
Konstantins Gajauskas ir Bronislo- 
vas Sakavičius. 

Rekulekcijos. Balandžio mėn. 
4 — 7 dienomis šv. Mikalojaus ba- 
žnyčioj buvo surengtos moksleiviams 
rekulekcijos, kurias vedė kun. prof. 
Taškūnas ir kun. Bieliauskas. Re- 
kulekcijų metu visi moksleiviai atli- 
ko Velykinę išpažintį. 

Jaunimas Marijai. Artėja 
gegužės mėnuo, skirtas Panelės 
venčiausios garbei. Kesmet lietu- 

viškas katelikiškas jaunimas ta pro- 
ga surengia bendras gegužires pa- 
maldas. Jos būna lietuviškos, gražios 
ir naudingos. Neužmirškim ir šiemet 
tos savo pareigos. Kur tik yra jau- 
nimo, ten turi būti suorganizuotos 
bendros gegužinės pamaldos su lie- 
tuviškais giedojimais. Ypač svarbu 
tokias pamaldes rengti ten, kur ba- 
žnyčia toli arba kur nėra lietuviškų 
pamaldų. 

Jaunimas Marijai, Marija jauni- 
mo neapleis. 

Iš Zitiečių d-įos. Kovo mėn. 
31 dieną buvo metinis Sv. Zitos 
d-jos narių susirinkimas. Veldybon 
išrinkti; kur. Pr. Bieliauskas—pirm., 

kun. N. Raštutis, M. Telksnytė, J. 
Valašinaitė, Մ. Strakšytė, Մ. Ste- 
ponavičiūtė ir O. Zavišaitė. 
„Lietuviškos Varpos“. Vy- 
tauto D. gimnazijos mokiniai pra- 
dėjo leisti naują laikraštėlį, pavadin- 
tą „Lietuviškos Varpos“. Laikraštėly 
gražiai pasireiškė jaunos kūrybinės 
jėgos. Pasirodo, jaunųjų tarpe yra 


lengvai valdančių plunksną ir mintį. 


Laikraštėlio turinys įdomus. Pakrai- 
pa tautiškai—katalikiška. 

Iš moksleivių kuopos. Ko- 
vo mėn. 31 dieną buvo Vytauto D. 
gimnazijos lavinimosi kuopos narių 
susirinkimas. Referatus skaitė: Alf. 
Miliušas— „Tauta ir valstybė“ ir Vyt. 
Gutauskas-— „Laisvos valandos“. Po 
referatų buvo gyvos ir įdomios di- 
skusijos. 

Eucharistininkai dirba. 
Vytauto D. gimnazijoj yra euchari- 
stininkų kuopa, kuri gražiai dirba. 

iemet sušaukta net septyni narių 
susirinkimai. Eucharistininkai laiko 
tikslu: tikėjimo tiesų pagilinimą, sa- 
vęs tobulinimą ir šv. šv. Sakramentų 
garbinimą. Kuopos valdybą sudaro: 


M. Simelionis —pirm., St. Simelio- 
nis — vicepirm., Ag. Pacenkaitė — 
iždin., A. Ramanauskaitė — sekret., 


ir V. Gutauskas knygininkas. 


Literatūros ir kraštotų- 
ros kuopa. Mūsų jaunieji rašyto- 
jai Vytauto D. gimnazijoj yra susi- 
būrę į „Lietuvių literatūros ir kraš- 
totyros kuopą“. Kuopos narių susi- 
rinkimuose skaitomi įvairūs refera- 
tai. Valdybon įeina: J. Krušas — 
pirm., V. Gutauskas — vicepirm. B. 
Juršėnas — iždin., St. Šimelionis — 
kraštotyros tvarkytojas. 

iš moksleivių koperatyvo. 
Vytauto D. gimnazijos moksleiviai 
turi savo rašomos medžiagos kone- 
ratyvą, kuris neblogai verčiasi. Šie- 
met valdybą sudaro: J. Karlonas — 
pirm., Է. Miškinis— iždin. ir M. Ši- 
melionis— sekretorius. 

Jaunųjų sportas. Vytauto 
D. gimnazijos mokiniai turi savo 


sporto kuopelę. Tarp kito sporto 
kuopelė žiemos metu buvo suren- 
gusi stalo teniso turnirą. Meisterio 
titulą laimėjo J. Karlonas. Orui at- 
šilus, jaunieji sportininkai išeis kie- 
man sportiškų žaidimų žaisti. Kuo- 
pelės valdybon įeina: B. Sliekas — 
pirm., V. Budzeika—iždin., M. Ber- 
natavičius—sekret. K. Kudaba ir C. 
Skrodzkis — nariai be ypatingų pa- 
reigų. | է: 

Paroda. Lietuvių Sv. Kazimie- 
ro draugija, minėdama savo gyva- 
vimo 10 metų sukaktuves, nori šių 
metų birželio mėn., apie Sekmines, 
surengti Vilniuje sodžisus meno pa- 
rodą. Tuo tikslu draugija kreipiasi 
į visus savo skyrius ir jų narius ir 
prašo prie šio sumanyto darbo 
prisidėti. 

Kaip žinome, Vilniaus krašto lie- 
tuviškuose sodžiuose yra labai deug 
gražių liaudies meno dirbinių: audi- 
nių, mezginių, drožinių, lipdinių, 
skaptinių ir įvairių kitų rankų darbo 
dalykų, kuriuose atsispindi mūsų 
sodžiaus žmonių siela, pomėgiai, 
gabumei ir net jų lietuviški, siekiai, 
tikslai, idealai... Tačiau tokias mūsų 
sodžiaus žmonių kūrybos vertybes 
mažai kas temato ir mažai kas te- 
žino, kad mūsų sodietėslietuvės bei 
sodiečiai lietuviai iš tikrųjų sugeba 
kurti brangius, vertingus meno da- 
lykus. Tas reikėtų iškelti aikštėn ir 
parodyti mūsų platesnei visuomenei 
bei kitataučiams, kad visa tai pa- 
matytų, suprastų ir įvertintų. ` 

Turėdama tokį tikslą, Liet. Sv. 
Kazimiero d-ja kreipiasi į savo ne- 
rius ir prašo pasirodyti su savo ver- 
tingais meno dirbiniais. Kas tokių 
dalykų turi, tegu saugo ir laiko, kol 
jie tam tikrų žmonių bus surenkami 
į atskiras vietas, o paskui suvežami 
į Vilnių, į lietuvių sodžiaus meno 
parodą. Parodos organizavimui va- 
dovauja Vilniuje esąs Liet. Šv. Ka- 
zimiero d-jos Lietuvių Moterų sky- 
rius, į kurį reikia kreiptis visais pa- 
rodos rengimo reikalais šiuo adresu: 
Vilnius, Didžioji, 12—1. 

Velykų kiaušinis. No senų 
laikų kiaušinis buvo vartojamas,kai- 
po Velykų šventės svarbiausias val- 
gis. Tiesa, nevisur, bet vis dėlto la- 
bai plačiai. 

Kodėl kiaušiniui tokia garbė? 
Kiaušinis jau nuo senovės buvo 
laikomas nepaprastu dalyku. Padė- 
jus jį šiltoj vietoj po tam tikro lai- 
ka iš negyvo kiaušinio Išsirįsdavo 
gyvas paukštis. Tad buvo manoma, 
kad kiaušinyje turi būti kažkokia 
nepaprasta jėga. 

Senovėje kiaušiniais buvo apde- 
damos žaizdos. Kiaušinius buvo pa- 
tariama valgyti paliegusiems bei 
šiaip silpniems žmonėms. 

Kiaušinis buvo priimtas kaip Ve- 
lykų simbolis (ženklas) dėl to, kad 
iš negyvo lyg ir mirusio kiaušinio 
išsirisdavo gyvas daiktas — paukš- 
tis. Kiaušinis ir pas nekrikščioniš- 
` kas tautas buvo vartojamas, kaipo 
prisikėlimo bei gyvybės ir nemir- 
tingumo simbolis. 

Velykų šventės. Velykų 
švenčių pradžia glūdi tolimoje pra- 
eityje. Jos švenčiamos jau daugiau 
kaip 1700 metų. 

Anksčiau Velykų nebuvo. Bet bu- 
vo kitos šventės, stabmeldžių palik- 
tos. Žydai kovo pabaigoj ar balan- 
džio pradžioj Šventė išsilaisvinimą 
iš egiptiečių vergijos. Tai buvo aš- 
tuonių dienų poilsis. Tuo laiku jie 
valgydavo iše'ginį avinėlį, apie kurį 
žinome iš Sv. Istorijos, ir gerdavo 
po penkias taures vyno. Graikaj gi 
švęsdavo pavasario šventę, kaip ir 
senovės lietuviai. 

Pradėjus plisti krikščionybei, žmo- 
nės, nors ir išpažindami Kristaus 
mokslą, nuo tų papročių nenorėjo 
atsisakyti. Juk visos tos apeigos 
buvo tokios gražios ir linksmos. Ta- 
čiau tai buvo stabmeldybės liekana. 

Vėliau Velykoms buvo sutelkta 
kita reikšmė. Būtent, ši šventė virto 
Kristaus prisikėlimo iš mirusiųjų, 
Jo laimėjimo švente. Taip atsirado 
krikščioniška Velykų šventė. Ji pra- 
džioj buvo švenčiama kartu su žy= 
dų išlaisvinimo švente. Tačiau 325 
m. buvo sušauktas Nicejoj Bažny- 
čios susirinkimas, kuris nusprendė 
Velykas švęst:, praslinkus nuo pa- 
vasario pradžios keturiolikai dit nų, 

Vėliau, apie VIII šimtmetį, pa- 
aiškėjo kas yra mėnulio pilnatis ir 
delčia. Tuo pačiu laiku buvo pa- 
keista ir Velykų data. Pagal ta pe- 
keitimą Velykos turi būti šverčia- 
mos pirmą sekmadienį, įvykus pir- 
mai pavasario pilnačiai.i Kadangi 
mėnulio pilnatis kiekvieneis metais 
esti ne tuo pačiu laiku, tai ir Ve- 
lykos būna švenčiamos kasmet vis 
kita dieną. Minima mėnulio pilnatis 
būna ne anksčiau kovo 21 J. ir ne 
vėliau balandžio 26 d. Tuo būdu ir 
Velykos būna vis tarp kovo 21 d. 
ir balandžio 26 dienos. 

Senovėje Velykos buvo švenčia- 
čiamos 1 dienas. Prieš 400 metų 
buvo švenčiamos tik trys dienos. 
Dabar Velykas, kaip ir Kalėdas bei 
Sekmines, švenčiame tik 2 dienas. 
Pačios Velykų apeigos papročiai, 
laikui bėgant, labai pasikejtė. 

Medis ėda žmones. Šio- 
mis dienomis, vadovaujant Čikagos 
botanikui Nendeliui, į Madagaskarą 
išvyko ekspedicija tirti dar nežino- 
mų augalų. Visų pirmiausia ekspe- 
dicijai e3ą įsakyta ištirti ir išaiškinti 
paskalą apie fantastišką medį, kuris 
ėdąs žmones. Iki šiol nė vienam 
Europos ir Amerikos botanikui ne- 
teko šio augalo matyti, bet vietiniai 
gyventojai sako, kad toks augalas 
tikrai augąs. Jų žodžius tvirtina ir 
misijonieriai. Be to, kažkoks vokie- 
čių keliautojas pasakoja, kad jam 


tekę matyti orgijas, kurias suruošę 
vietiniai gyventojai, tokiam augalui 
aukojant žmones. Daugelis Mada- 
gaskaro vietinių giminių laiką už 
dievą ir labei rūpinasi, kad augalas 
„nemirtų badu“. Baisiojo medžio 
kamienas atrodąs, kaip eglės čiu- 
kuras. Jis turįs 4 milžiniškus lapus, 
4 metrų ilgio, daugiau kaip metro 
platumo, 20-- 40 cent. storio ir kieti, 
kaip oda. Jie esą nukarę nuo vir- 
šūnės iki žemės. Medžio viršūnėje 
esą „liaukos“, iš kurių nuolat bėgąs 
kvapnus ir galvą sukąs skystis. Mi- 
nėtasis vokiečių keliautojas sako, kad 
pats savo akimis matęs, kaip vletiniai 
gyventojai privertę kaž kokią nelai- 
mingą moterį įlipti į medį ir gerti 
svaiginantį gėralą. Vos nelaimingoji 
lūpomis prįsilietė skysčio, tuoj mil- 
žiniškasis lapas pakilęs ir apsupęs 
moterį. Tokioje padėtyje lapas palie- 
kąs 10 dienų. Kai po 10 dienų vo- 
kietis vėl ėjęs pro tą medį, prie 
medžio kamieno begulėjusi tik kau- 
kuolė. 

Matomumo ribos. Asrono- 
mas Heblas Amerikos mokslų aka- 
demijoje šiomis dienomis skaitė 
pranešimą apie pasaulio matomumo 
ribas. Jis pareiškė, kad mūsų žvai- 
gždžių sistemą galima sulyginti su 
milžinišku bičių spiečium, kurios 
visos skrenda vienoje erdvėje. Šis 
spiečius susideda iš 100 milijardų 
„bičių“, tarp kurių yra ir mūsų sau- 
lė. Zmogus nuo žemės neapgin- 
kluota akimi arba pro teleskopą 
mato ne vien savo „spiečiaus“ žvaigž- 
džių sistemas. Visų arčiausieji iš 
šių kaimynų randasi nuo mūsų aple 
1 milijardą šviesos metų „astume, 
t. y. 9 ir pusė kvintelijonų kilome- 
trų. Kiti iš šių kaimynų randasi 300 
milijardų šviesos metų atstu, t. y. 
2 sekstilijonai ir 850 kvintelijonų 
kilometrų. Naujuoju Wilsono kalno 
observatorijos teleskopu žmogaus 
regėjimo ribos padidėjo iki 600 mi- 
lijonų šviesos metų Ar padirbus 
dar galingesnį teleskopą atsidarytų 
dar naujos žvaigždžių sistemos? 

Prof. Heblas atsako teigiamai. Jei 
būtų padarytas teleskopas, kurio 
diametras pasiektų 50 metrų, kuris 
iki šiol matomus kūnus padidintų 
10 kartų, ir tada žmogaus akys 
matytų ne tuštumas, O naujus žvaigž- 
džių „spiečius“. Iki šiol pasisekė nu- 
statyti, kad tokių spiečių matome 
apie 100 milijonų, bet pagal prof. 
Heblo mintis, jų skaičius esąs daug 
didesnis, 

Vaikščiojančios žuvys. Mes 
esame ratę matyti žuvis, tik van- 
deny plaukiojančias, tačiau esama 
jų ir tokių, kurios lygiai gerai jau- 
čiasi ir vandeny, ir sausumoje. 

Žuvų, kurios gali gyventi kurį 
laiką ir sausumoje, užtinkama )մւօ- 
se ir vandenyse apie Egiptą, Indiją 
ir kitur pietuose. „Jos, paplaukioju- 
sios vandeny, išrėplioja į kraštą, 
užsikaria ant uolų, medžių, džiau- 
giasi saule, šildosi, juda, lyg būtų 
čia augusios. 

Tos žuvys be kojų, bet turi tvir- 
tus pėlekus, kuriais ir slankioja po 
sausumą. Vietiniai gyventojai tuo nė 
kiek nesistebi ir papasakoja apie. 
jas gana gražių dalyku, 

Jeigu vanduo ten, kur jos gyve- 
na, išdžiūsta, dėl to jos'os nė kiek 
nenusimena. Vandeniui išdžiūvus, 
jos pakyla būriais ir keliauja ištisas 
dienas smėlynais, ieškodamos 
vandens kitur. Tokiu būdu jos nu- 
keliauja gana didelius atstumus. 
Vieną kartą jų būrys nušliaužęs net 
18 mylių, ir nė viena pakeliui ne- 
žuvusi, 

Nors tosios žuvys ir gali gyventi 
sausumoje, tačiau be vandens vi- 
siškai apseiti negoli. Ištikus nelai- 
mei, kai vanduo išdžiūsta, jos pa- 
kyla ieškotis kitos tėvynės. Jcs žy- 
giuoja paprastai ta kryptimi, kur 
jaučia vendenį. Kryptį suvokia jos 
kažkokiu jausmu ir į naują vande- 
ningą vietą slenka tiesiausiu keliu. 

Mokslininkai šias žuvis vadina 
Anabas Scaudes ir Bamini. Pas! u- 
tinės sausumoje jaučiasi už pirmą- 

sias daug geriau ir iš vandens len- 
da netgi dar reikalo neverčiamos. 

ių Žuvų užtinkama tiktai Afrikoje, 
Australijoje esama kitokių, vadina- 
mų Baramda Baramdos sausu- 
mą mėgsta taip pat, kaip ir anos 
Be to, jos Įdomios dar ir tuo, kad 
neperdaug bijo Žmogaus. Gavusios 
iš žmogaus rankų maisto, jos grei- 
tai pripranta ir ateina paskui | tą 
pačią vietą dažnokei. Baramdos no- 
riau vaišinasi sausumoje ir vande- 
ny ėda tik tada, kai ant kranto nie- 
ko negauna. 

Šitos paskutinės žuvys nešliau- 
žioja, kaip anos, pelekais, bet šo- 
kinėja. Sako, kad jos gali nušokti 
net penkius kartus toliau, kiek pa- 
čios yra ilgumo. Išėjusios pasivaik- 
ščioti ir paklydusios, jos šokuoja ta 
kryptimi, kur arčiausiai yra vanduo. 

Vandeny visos tokios vaikščio- 
jančios žuvys alsuoja pažiaunėmis, 
reikalingą deguonį imdamos iš van- 
dens. Sausumoje jos nustoja kvė- 
pavusios pažiaunėmis, o pasinau- 
doja kitais įtaisais, esančiais ger- 
klėje. 

Jų gyvenimas dar smulkiai nei- 
štirtas. Jos užtikij pavyko dar ne- 
seniai. 

Zvirblio sapnas. Saldžiai 
miega žvirblelis aukštoje pastogė- 
je. Bemiegodamas sapnuoja puikų 
sapną. 

Visur aplink ji viščiukai, puoš- 
nūs, apsirengę šviesiajs drabužiais— 
kakleliai šviečia kaip atlasas, jų sna- 
pai auksiniai, plunksnos iš žalių bei 
raudonų pūkelių, akys puikumu 
blizga, nelyginant rasos lašeliai, ry- 
tui išaušus, Pasižiūrėjo žvirblelis įr 
nusiminęs sako: „Našlaitis aš ne- 
laimingas! Mat, mano drabužiai ko- 
kie menkučiai!“ 

Bet vos tiktai taip pagalvojo, 
tuoj jo plunksnos pasidarė margos. 
Kad nudžiugo žvirblelis, kad ėmė 
straksėti amt šakelių, 'tai ir atsi- 
džiaugti negali. Jis vis dar džiau- 
siasi, o jau Čia nelaimė. Gyvatė iš 
viršaus susirietė kamuolėliu ir kaip 

šoks ant jo, kone sučiupo. Vos iš- 
sigelbėjo, o čia jau ir kita nelaimė: 
mato šaulys, kad jis toks puikus, 
tuoj prie jo. Suriko žvirblelis: „Be 
reikalo džiaugiaus. Vaje, kaip čia 
man pasprukti į savo lizdą, po pa- 
stoge!" 

Damokiio kardas. Ketvirta- 
me amžiuje prieš Kristaus gimimą, 
Sicilijos saloje, Sirakūzų mieste, 
gyveno labai žiaurus ir žmonių ne- 
kenčiamas tos šalies valdovas . Di- 
jonizijus. Vienas jo tarnų, vardu 
Damoklis, matydamas didelius tur- 
tus ir prabangą savo valdovo rū- 
muose, nuolat kartojo, kad jo po- 
nas yra laimingiausias iš visų žmo- 
nių pasaulyje. 

Didysis valdovas, pasišaukęs sa- 
vo tarną, tarė jam: 

— Ar nori pasidary'i toks, kaip 
aš, mano verge? 

== Taip, aukšči¿usiasis valdove, 
tikrai aš liepsnoju tvo noru, — at- 
sakė žemai nusilenkdamas Damo- 
klis. 

Tuoj Dijonizijus liepė tarną pa- 
sodinti į auksinį suolą prie stalo, 
apstatyto puikiausiais valgiais ir gė- 
rimais. Domoklis labai džiaugėsi 
ir jautėsi laimingas, galėdamas taip 


lt bauti, kaip aukščiasiasis jo val- 
dovas. 
Bet staiga pažvelgė į lubas ir 


sustingo. Viršum jo galvos švytura- 
vo aštrus, sunkus kardas, parištas 
ant plonučio ašuto. Kiekvieną aki- 
mirksnį jis galėjo nutrūkti ir nukri- 
sti tiesiai ant galvos. Išsigandęs 
Damoklis atstūmė nuo savęs visus 
brangius, karališkus, valgius ir gėri- 
mus ir GE Ven. kad leistų 
jam ko greičiausiai pasišalinti iš to 
auksinio suolo. 

Dijonizijus juokaudamas atsakė: 

— Ką, jau paragavai mano lai- 
mės? Kaip tas kardas kabo ties ta- 
vo galva, taip pavojus mano gyvy- 
bei kabo ties manim. 


Iš čia priežodis apie nuolatinį 
pavojų, — kaba kaip Damoklo 
kardas. 

1. Uždavinys — kryžiažodis. 


Reikia įrašyti į duoto kryžiažodžio lan- 
gelius raidės tokiu būdu, kad atitinkamose 
eilėse būtų tie patys žodžici. 


Žodžių reikšmės: 


1. Keliautojų būrys dykumoje. 
2. Saldžių ir gardž'ų uogų krūmai. 
3. Rusijos miestas. 


P 


Velykų atostogos. Namiškiai laukia parvažiuojančio iš Vilniaus studento, 
kuris studijuoja matematiką. Norėdami ištirti, ar studentas gerci nusimano 
matematikoje, nutarė jį paegzaminuoti. 

Vos spėjo atidaryti duris studentas, kai pasipylė iš visų kampų vaikai 
kaip pupos. Tėvas džiaugiasi, kad vaikai per metus taip քճնքծ)օ, kad stu- 
dentas vos gali pažinti. 

— Čia Jonukas, čia Onytė, o čia Vladutė, štai Petrukas ir Verutė, — 
aiškina tėvas. 

— O melų jiems tiek: Jonukas du kart vyresnis už Onytę; Onytė ir 
Vladutė turi du kart daugiau metų, negu Jonukas. 

— O mano metai ir Jonuko sudaro du kart daugiau, negu Onytės 


M. Molis ir Մ. Tertelis. 


2. Uždavinys. 


ir Vladutės, — pareiškė Petrukas. 

— Labai džiaugiuos, kad parvažiavai namo šiandieną, — pareiškė Ve- 
rutė, — nes aš švenčiu šiadieną gimimo dieną ir esu jau pilnametė. 

— Taip, taip, — pridurė tėvas, — šiandieną mano trys dukterys turi 


tiek metų, kiek abu sūnūs. 
— Parodyk, ką išmokai, pasakyk, po kiek jiems metų,— pareiškė tėvas 
Studentas „mik mik“ ir nežino. Vos išsprendė kitą dieną. 


Sé 


Lalaunykas 2 t. 

Suskaitykite gerai, neskubėdami, kiek čia stačiakampių. 
Jonas 2 t. 


4. Uždavinys. 


Mokytojas, paklaustas, kaip ilgai mokytojauna, pasakė: „Pusė neu nuo 
to laiko, kai švenčiau iškilmingai savo gyvenimo penkiasdešimties metų ju- 
biliejų, yra trejais metais mažesnė, negu viena penktoji mokytojavimo peu, 

Kiek metų mokytojavo? S 
Zvirblis 2 t. 


5. Uždavinys — logogrifas. 


Ž ij A P. Buklys 2 t. 


6. Uždavinys. 


Ėjo trys draugai: Silvestras, Romualdas ir Emilijonas. Kur jie ėjo, — 
niekam nesakė; gana to, kad eidami pavargo. Sustojo prie autobuso stoties 
ir laukė autobuso su į Nr. Negalėjo sulaukti. 

Galų gale Silvestras proponuoja: „Grįžkime atgal, autobusą sutiksime, 
greičiau įšoksim ir bus greičiau“. O Romualdas: „Ne, — sako — geriau 
pabėsėkime toliau į tą pusę, kur autobusas eina. Vis bus trumpesnis kelias. 
Kai pavys, įšoksime“. 

O Emilijonas sako: „Jūs kaip norit, o aš pastovėsiu čia ir palauksiv. 
Ko man skubėti?!“ 

Visi trys taip padarė, kaip galvojo. Kuris buvo pirmasis numatytoj vietoj? 

EE EE, 


Ko čia juoktis? 


Per aritmetikos pamoką mokytojas 
klausia mažos Marytės: 

— Jeigu tu, Mrt, turi vieną obuolį, 
o tavo broliukas davė tau dar du obuoliu, 
tai kiek tuomet obuolių turėsi? 

Marytė palingavo galvą ir sako: 

— Ponas mokytojas nepažįstat mano 


broliuko. 
ՓՓ 


Mokytojas paaiškino mokiniams apie 
visokius gyvulius ir paskui klavsia: 

— Pasakyk man, Vytuk, kokio nors 
keturkojo vardą. 

— Ogi stalas, ponas mokytojau. 


OJO) 


— Jeigu tavo mama, Petruk, nupirks 
keturius svarus saldainių, o v'enas svaras 
kaštuos du auksinu,tai kiek ji iš viso už- 
mokės? — kausia mokytojas 

— Gal septynius, o gal šešius auksi- 
nus, —atsakė Petrukas. 

— Be galvos esi, Petruk, sėskis, nei 
septynius, nei šešius! — supykęs subarė 
mokinį mokytojas. 

— Aš geriau pažistu savo mamą, ne- 
gu ponas mokytojas. Ji visuomet derasi 
ir šiek tiek nusidera — pasiaiškino mo- 
kinys. 

(OJO) 


Parėjes iš darbo tėvas ėmė barti sūnų: 

— Mama sakė, kad tu, Jo uk, šiandie 
buvai negeras. Kai aš buvau mažas ir ma- 
no mama pasiskųsdavo tėveliui, kad aš 
negeras, tai man tėvelis kailį išperdavo. 

— Iš to galima padaryt tik vieną iš- 
vadą, kad tu netu-ėjai tokio gero tėvelio, 
kaip aš turiu, — gudriai išsisukinėjo Jo- 
nukas. 

Teisėjas, pažinęs kaltinan.ųjų suole 
jau kelius kart jo teistą vagį, sako: 

— Jau bene penktą kart matau tamstą 
teisme. Koks paibelis tamstą čia veda? 


Redaktorius ir leidėjas Antanas Juknevičius. 

— Policija, ponas treisėjau. Tegu! tik 
policija manęs nekliudo, niekad daugiau 
nesusitiksim — pasiaiškino vagis. 

ՓՓ 


-- Pirk laikrodį, Juozai, -- sako Jo- 
nas, —už penkius auksinus atiduosiu. 

— O ar gerai eina?—klausia Juozas. 

— Aš girtis nemoku, bet, kad žino- 
tum, geriau eina už viso sodžiaus laikro- 
džius — per keturiasdešimt minučių visą 
valandą išpyškina, — ėmė aiškinti Jonas. 


OJO) 


— Ar galvos netekai? Kas gi ant sienų 
spiaudo? 

— Tai kur gi aš nusispiausiu, jeigu 
šiai parašyta: „Ant grindų sp audyti drau- 
džiama“. 

ԹԹ 

-- Ir aš daviau vakar čigonei uždirbti, 
bet už tai ji man išburė didžiausią laimę, — 
sako Marytė savo mylimajam Jonui. 

— Na, tai ką gi nepaprasto ji pasakė? 

— Ji man pasakė, kad vis dėlto tu, 
Joneli, paimsi mane už žmoną, — susi- 
gėdinusi pasiaiškino Marytė. 

— Gaila pinigų. Aš būčiau tau ir do- 
vanai tei pasakęs, — pareiškė Jonas. 

(OLO) 


— Kodėl, Vincuk, ateini mokyklon 
toks susivėles? Ar gi jau ir plaukų susi- 
šukuoti nemoki? — bara mokytoja savo 
mokinį. 

— Kad aš neturiu šukų,— pasiteisino 
mokinys. 

— Tai galėtum tėvo šukas pasiskolint. 

— Kad mano tėvelis neturi plaukų, 
tai kam jam šukos, —nusiskundė susivėlęs 
Vincukas. 

00 


— Atėjo paštan žydelis ir sako pašti- 
ninkui: 

— Prašau man duoti dešimntskatikinį 
pašto ženklą. 

Kai paštininkas atplėšė ir padavė, žy- 
delis vėl klausič: 

— Nu, o kiek rei'ia užmokėti? 

— Taigi, rodos, քԻՅՏ61 dešimtskatikin į 
ženklą? — klausia paštininka*. 

— Nu taip, bet aš maniau, tamsta 
man truputį nuleisi. 

ՓՓ 


— Kokius մս beprasmius žodžius pri- 
pratę vartoti tinginiai berniukai, — klausia 
mokytojas per stropumo pamoką mokinį. 

— Aš nežinau, — atsako mokinys. 

— Taigi tie du žodžiai ir yra mėgia- 
miausi visų tinginių berniukų. 


RUCH" spaustuvė Vilniuje. 


